KENGA YE WƆ Afrikaans Albanian America Mumule Aneɛ Amharic Arabic Arabic (Lebanon) Armenian Azerbaijani Basque Batak (Toba) Bicol Bislama Brazil Mumule Aneɛ Bulgarian Cambodian Catalan Cebuano Chavacano Chichewa Chin (Hakha) Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish Fon French Ga Georgian German Giliki Gun Hausa Hibulu Hiligaynon Hungarian Iban Icelandic Igbo Iloko Indonesian Ireland Mumule Aneɛ Isoko Italian Italy Mumule Aneɛ Japanese Javanese Kachin Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kyangonde Lingala Lithuanian Luganda Luo Malagasy Malawi Mumule Aneɛ Malay Malayalam Myanmar Ndebele (Zimbabwe) Ndonga Nepali Norwegian Nyungwe Nzema Oromo Ossetian Papiamento (Curaçao) Pennsylvania German Persian Peru Mumule Aneɛ Polish Portuguese (Brazil) Portuguese (European) Punjabi Quechua (Cuzco) Romanian Russia Mumule Aneɛ Russian Réunion Creole Sango Sepedi Serbian (Cyrillic) Serbian (Roman) Setswana Seychelles Creole Shona Sidama Sinhala Slovak Slovenian Spain Mumule Aneɛ Spanish Sranantongo Sunda Swahili Swati Swedish Tagalog Tatar Telugu Tetun Dili Thai Tigrinya Tongan Turkish Twi Tzotzil Ukrainian Urdu Uruund Uzbek Uzbek (Roman) Valencian Vietnamese Waray-Waray Welsh Yoruba Zapotec (Quiatoni) Zulu\nTɛ Nyamenle a maa esiane sisi ɛnɛ a, noko ɔdwenle menli mɔɔ esiane to bɛ la anwo. Esiane boka ninyɛne mɔɔ fa amaneɛnwunlɛ ba mɔɔ Nyamenle Belemgbunlililɛ ne baye avi ɛkɛ ne la anwo. Noko kɛkala, Nyamenle kyekye menli mɔɔ esiane to bɛ la arɛle.—2 Kɔlentema 1:3.\nDuzu ati a yɛkola yɛfa anwodozo yɛka kɛ esiane ɛnle anzohwenlɛ mɔɔ vi Nyamenle ɛkɛ a?\nAsoo esiane mɔɔ ɛlɛsisi la le sɛkɛlɛneɛ mɔɔ kile kɛ yɛde awieleɛ mekɛ nu?\nKɛzi Nyamenle boa menli mɔɔ esiane to bɛ la ɛ?\nAsoo Baebolo ngyinlazo bahola aboa yɛ amaa yɛaziezie yɛ nwo yɛamaa esiane?\nBaebolo ngyehyɛnu mɔɔ kyekye menli mɔɔ esiane ɛdo bɛ arɛle la\nKɛzi esiane sisi la nee kɛzi Nyamenle vale tumi mɔɔ wɔ abɔdeɛ nu lile gyima wɔ Baebolo ne anu la ɛnle ko.\nEsiane kola ku awie biala yɛɛ ɔkola ɔboda awie biala. Noko, saa Nyamenle fa tumi mɔɔ wɔ abɔdeɛ nu la di gyima wɔ ndɛnebualɛ nu a, ɔfa ɔsɛkye ɛtanevolɛma angomekye. Kɛ neazo la, mekɛ mɔɔ Nyamenle sɛkye tete azuamgbole Sodɔm nee Gomɔla la, yeanzɛkye sonlakpalɛ Lɔɔto nee ɔ mra mraalɛ nwiɔ ne. (Mɔlebɛbo 19:29, 30) Nyamenle nleanle menli mɔɔ ɛnee wɔ ɛkɛ ne zɔhane mekɛ ne la ahonle nu na ɔzɛkyele bɛdabɛ mɔɔ ɔnwunle bɛ kɛ bɛle amumuyɛma la.—Mɔlebɛbo 18:23-32; 1 Samoɛle 16:7.\nFane dɔɔnwo ne ala, saa esiane bazi a, bɛbɔ nwolɛ kɔkɔ ekyi bie anzɛɛ bɛmbɔ ye fee. Noko, Nyamenle bɔle amumuyɛma kɔkɔ kolaa na yeava tumi mɔɔ wɔ abɔdeɛ nu la yeazɛkye bɛ. Menli mɔɔ diele kɔkɔbɔlɛ ne mɔ la nyianle ngoane.—Mɔlebɛbo 7:1-5; Mateyu 24:38, 39.\nWɔ adenle bie azo, alesama boka nwolɛ bie a esiane bie mɔ sisi a. Kɛzi? Ɔlua ninyɛne mɔɔ ɛbɔ yɛ ɛyia mɔɔ bɛsɛkye ye, yɛɛ azua mɔɔ bɛsisi wɔ ɛleka mɔɔ azɛlɛkpusulɛ nee azuyilɛ bahola azi la azo. Eza bɛsisi bie wɔ ɛleka mɔɔ maanle nu tɛnlabelɛ ne ɛnle kpalɛ la. (Yekile 11:18) Tɛ Nyamenle a maa alesama sisi kpɔkɛ ɛhye mɔ a, ɔti ɔnle kɛ yɛbɔ ye somolɛ.—Mrɛlɛbulɛ 19:3.\nƐhɛe, Baebolo ne hanle dole ɛkɛ ne kɛ esiane basisi wɔ “mekɛ ɛhye awieleɛ ne” anzɛɛ “mekɛ mɔɔ li awieleɛ la” anu. (Mateyu 24:3; 2 Timote 3:1) Kɛ neazo la, Gyisɛse hanle mekɛ mɔɔ yɛwɔ nu la anwo edwɛkɛ kɛ: “Ɛhɔne nee azɛlɛkpusulɛ bara ɛleka dɔɔnwo.” (Mateyu 24:7) Ɔnrɛhyɛ, Nyamenle bamaa ninyɛne mɔɔ maa yɛte nyane na yɛnwu amaneɛ mɔɔ esiane boka nwo la ara awieleɛ.—Yekile 21:3, 4.\nNyamenle dua ye Edwɛkɛ Baebolo ne azo kyekye menli mɔɔ esiane to bɛ la arɛle. Baebolo ne maa yɛnyia anwodozo kɛ Nyamenle dwenle yɛ nwo na saa yɛlɛnwu amaneɛ a ɔte yɛ nyanelilɛ bo. (Ayezaya 63:9; 1 Pita 5:6, 7) Eza ɔka ɛwɔkɛ mɔɔ yebɔ kɛ ɔbaye esiane yeavi ɛkɛ ne mekɛ bie la anwo edwɛkɛ.—Nea “ Baebolo ngyehyɛnu mɔɔ kyekye bɛdabɛ mɔɔ esiane ɛdo bɛ arɛle la.”\nNyamenle dua ye azonvolɛ nwo zo boa menli mɔɔ esiane to bɛ la. Nyamenle maa ye azonvolɛ mɔɔ wɔ azɛlɛ ye azo la sukoa neazo mɔɔ Gyisɛse yɛle la. Bɛhanle bɛdole ɛkɛ ne kɛ Gyisɛse bakyekye “menli mɔɔ arɛle ɛbɔ la” nee “menli mɔɔ di nyane la” arɛle. (Ayezaya 61:1, 2) Nyamenle azonvolɛ noko bɔ mɔdenle yɛ zɔ.—Dwɔn 13:15.\nNyamenle eza dua ye azonvolɛ nwo zo fa nwonane afoa nu moalɛ maa menli mɔɔ esiane kɛdo bɛ la.—Gyima ne 11:28-30; Galeehyeama 6:10.\nGyihova Alasevolɛ ɛlɛboa menli mɔɔ ahumuakyima zɛkyele bɛ ninyɛne wɔ Puerto Rico la\nƐhɛe. Ɔwɔ nuhua kɛ bɛangɛlɛ Baebolo ne kɛ bɛfa bɛaziezie yɛ bɛamaa esiane ɛdeɛ, noko ɔlɛ ngyinlazo mɔɔ bahola aboa a. Kɛ neazo la:\nYɛ mɔɔ esiane si a ɛbayɛ la anwo ngyehyɛleɛ. Baebolo ne ka kɛ, “Sonla mɔɔ anye gyi ɔ ti anwo la nwu munzule na ɔtwe ɔ nwo ɔfea.” (Mrɛlɛbulɛ 22:3) Nrɛlɛbɛ wɔ nu kɛ yɛbalimoa yɛayɛ mɔɔ esiane si a yɛbayɛ la anwo ngyehyɛleɛ. Ngyehyɛleɛ ɛhye mɔ bie a le kɛ ɛbaboɔboa ninyɛne mɔɔ saa esiane si a ɛbava wɔabɔ ɛ nwo bane la anloa na ɛ nee wɔ abusua ne ɛzuzu ɛleka mɔɔ esiane si a bɛbayia la anwo.\nBu ngoane tɛla anwonyia. Baebolo ne ka kɛ: “Yɛanva ɛhwee yɛamba ewiade, yɛɛ yɛnrɛva ɛhwee yɛnrɛvi nu yɛnrɛhɔ.” (1 Timote 6:7, 8) Ɔwɔ kɛ yɛnyia ɛhulolɛ kɛ yɛbagyakyi yɛ azua nee yɛ anwonyia ɛkɛ amaa yɛahola yɛanyia ngoane wɔ esiane mekɛ nu. Ɔwɔ kɛ yɛkakye kɛ yɛ ngoane sonle bolɛ kpole kpalɛ tɛlɛ nwonane afoa nu debie biala.—Mateyu 6:25.\nBaebolo ngyehyɛnu mɔɔ kyekye bɛdabɛ mɔɔ esiane ɛdo bɛ arɛle la\nMɔlebɛbo 18:25: ‘Munzule ɛhɔ ɛbɔ nu, kɛ Nyamenle kɛyɛ debie mɔɔ le zɛhae, na ɔkɛhu tenlenema ɔkɛboka amumuyɛma anwo. Asoo azɛlɛ ye amuala ndɛnebuavolɛ ɛnrɛli pɛlepɛle?’\nMɔɔ ɔkile: Dahuu Nyamenle yɛ mɔɔ le kpalɛ la; ɔnle kɛ yɛbɔ ye somolɛ wɔ mekɛ mɔɔ esiane kɛhu kpalɛma la.\nEdwɛndolɛ 46:1, 2: “Nyamenle le yɛ ɛvealeka nee yɛ anwosesebɛ, yɛ mgbemgbene nu boavolɛ wɔ anwongyelelɛ nu. Yemɔti ewiade kakyi ɔ ti aze bɔbɔ a, yɛnrɛzulo.”\nMɔɔ ɔkile: Ɔnva nwo mɔɔ bado yɛ la, yɛbahola yɛava yɛ nwo yɛado Nyamenle anwo zo kɛ ɔboa yɛ ɔmaa yɛnyia anwosesebɛ.\nAyezaya 63:9: “Bɛ nyanelilɛ kɔsɔɔti yɛle ye nyanelilɛ.”\nMɔɔ ɔkile: Nyamenle se anwunvɔne—saa yɛlɛnwu amaneɛ a ɔte yɛ nyanelilɛ bo.\nDwɔn 5:28, 29: ‘Mekɛ ɛlɛba mɔɔ bɛdabɛ mɔɔ bɛwɔ ngakyelɛ nla ne mɔ anu la kɔsɔɔti bade Gyisɛse ane na bɛavinde a.’\nMɔɔ ɔkile: Yɛbahola yɛanyia anyelazo kɛ yɛbanwu yɛ alɔvolɛ mɔɔ bɛwu la bieko ɔluakɛ Nyamenle bamaa Gyisɛse tumi yeamaa yeava bɛ yeara ngoane nu bieko.\n1 Pita 5:6, 7: “Ɔti bɛbɛlɛ bɛ nwo aze wɔ Nyamenle tumi kpole ne abo . . . na bɛvuandi bɛ adwenleadwenle muala bɛgua ɔ nwo zo ɔluakɛ ɔdwenle bɛ nwo.”\nMɔɔ ɔkile: Nyamenle dwenle mɔɔ yɛlɛfa nu la anwo kpalɛ na ɔkulo kɛ yɛka yɛ adwenleadwenle nwo edwɛkɛ yɛkile ye wɔ asɔneyɛlɛ nu.\nYekile 21:4: ‘Nyamenle bakyikyi bɛ nye anwo monle kɔsɔɔti, na ewule ɛnle ɛkɛ bieko, yɛɛ alɔbɔlɛ nee ɛzunlɛ nee nyane ɛnle ɛkɛ bieko. Alimoa ninyɛne ne ɛpɛ nu.’\nMɔɔ ɔkile: Nyamenle baye ninyɛne mɔɔ maa yɛnwu amaneɛ mɔɔ bie a le esiane la kɔsɔɔti yeavi ɛkɛ.\nBaebolo Ne Baebolo Kpuya Mɔɔ Bɛbua Kɛzi Bɛgyinla Esiane Nloa Anzodwolɛ & Anyelielɛ\nKɛ ɔkɛyɛ na yeanwu ye kɛ ɔnrɛhyɛ Nyamenle bamaa amaneɛnwunlɛ nee nzisi ara awieleɛ ɛ?\nFa nwa awie Fa nwa awie Duzu A Baebolo Ne Ka Ye Wɔ Esiane Nwo A?\nijwbq edwɛkɛ 157


Gyɛlɛmaya 12 | Yintanɛte Zo Baebolo | Ewiade Fofolɛ Ngilebɛbo\nGyɛlɛmaya dendɛle ɔ nzo abo (1-4)\nGyihova mualɛ ne (5-17)\n12 O Gyihova, saa mefa me edwɛkɛ meto ɛ nyunlu a,Saa meka pɛlepɛlelilɛ nwo edwɛkɛ mekile wɔ a, ɛbua ndɛne fɔɔnwo.+ Noko duzu ati a ɔwie amumuyɛma boɛ,+Na mɛlɛbɛlama anwo tɔ bɛ ɛ? 2 Ɛluale bɛ, na bɛsosɔle ndinli. Bɛnyinle na bɛzole ma. Bɛta bɛka ɛ nwo edwɛkɛ kpalɛ, noko bɛ ahonle* ɛmbikye wɔ.+ 3 Noko ɛze me kpalɛ, O Gyihova,+ ɛnwu me;Wɔnleɛnlea me ahonle nu na wɔnwu kɛ medu me nwo memaa wɔ.+ Ye bɛ sie ahane kɛ mboane mɔɔ bɛkahu bɛ,Na fa bɛ sie maa kenle mɔɔ bɛbahu bɛ la. 4 Azɛlɛ ne ɛzɛkye ɛhɔdwu kenlenzu,Na ɛbɔ nu ndile noko ɛwe ɛhɔdwu kenlenzu?+ Ɔlua menli mɔɔ de zo la ninyɛndane ti,Nane nee nloma ɛnle ɛkɛ. Ɔluakɛ bɛha kɛ: “Ɔnrɛnwu mɔɔ bado yɛ la.” 5 Saa ɛ nee menli mɔɔ lua aze la ɛzu ɛnriandilɛ na wɔvɛ a,Ɛnee kɛ ɔkɛyɛ na ɛ nee mgbɔnwɔ azu ɛnriandilɛ ɛ?+ Saa ɛlɛ anwodozo wɔ azɛlɛ mɔɔ anzodwolɛ wɔ zo la azo bɔbɔ a,Duzu a ɛbayɛ wɔ Dwɔdan ɛhoayelɛ kpole ne anu a? 6 Ɔluakɛ ɛdawɔ ɛ mediema, wɔ papa sua nu amra bɔbɔAnli nɔhalɛ ammaa wɔ.+ Bɛtea nu bɛgua ɛ nwo zo. Saa bɛka edwɛkɛ kpalɛ bɛkile wɔ bɔbɔ a,Mmadie bɛ ɛdi. 7 “Mekpo me sua ne;+ mekpo me agyapadeɛ ne.+ Meye me kulovolɛ ne* mewula ye kpɔvolɛma asa anu.+ 8 Me agyapadeɛ ne ɛhakyi me kɔme nu ɛhoayelɛ nu awenade. Ɛkpolɛ ala a ɔkpo me a. Ɔti mekpɔ ye. 9 Me agyapadeɛ ne ɛhakyi me kɔme nu aloma anwo ndetandeta mɔɔ di nane;Nloma gyɛne mɔɔ bɛdi nane la bɔ ye yia na bɛteta ye.+ Bɛmɛ ɛbɔ nu nane kɔsɔɔti, bɛrɛla, bɛboɔboa bɛ nloa,Bɛrali debie.+ 10 Mboaneneavolɛma dɔɔnwo ɛzɛkye me vanye egyinli ne;+Bɛtietia me azɛlɛ ɛdeɛ ne azo.+ Bɛmaa me azɛlɛ kɛnlɛma ne ɛhakyi fienemgbole mɔɔ ɛdɔ mgbane la. 11 Yehakyi azɛlɛ mɔɔ ɛhwee ɛnle zo. Yehwie;*Yedɔ mgbane wɔ me nye zo.+ Bɛmaa azɛlɛ ne amuala ɛdɔ mgbane,Noko awie biala ɛndwenle nwolɛ.+ 12 Sɛkyevolɛma vi fienemgbole nu ndenle ne mɔ* kɔsɔɔti azo ɛra,Ɔluakɛ Gyihova konle dadeɛ ne ɛlɛsɛkye ninyɛne ɔvi azɛlɛ ne ati kɔdwu ɔ bo.+ Awie biala* ɛnlɛ anzodwolɛ. 13 Bɛluale hwiiti, noko bɛdele mbowule.+ Bɛvɛ dedee noko bɛannyia zolɛ nvasoɛ biala. Ɔlua Gyihova ɛya wuluwulu ne ati,Ma mɔɔ bɛbanyia ye la bayɛ bɛ nyiane.” 14 Mɔɔ Gyihova ɛha ɛtia amumuyɛma mɔɔ ɛbɔ me ɛyia, na bɛva bɛ sa bɛha agyapadeɛ ne mɔɔ menvale memaanle me menli Yizilayɛma kɛ bɛdɛnla zo la ɛne:+ “Nea melɛtu bɛ bo meavi bɛ azɛlɛ ne azo,+ na mebadu Dwudama noko abo wɔ bɛ avinli. 15 Na saa metu bɛ bo mewie a, mebaze bɛ anwunvɔne bieko na meava bɛ nuhua ko biala meazia meara ye agyapadeɛ nee ye azɛlɛ ne azo.” 16 “Na saa bɛsukoa me menli ne ndenle ne mɔ kpalɛ na bɛfa me duma bɛka ndane kɛ, ‘Mekɛ ala mɔɔ Gyihova de aze la!’ kɛ mɔɔ bɛhilehilele me menli ne bɛmaanle bɛvale Beeyale bɛhanle ndane la a, bɛbakpazi wɔ me menli ne avinli. 17 Na saa bɛandie a, medame noko mebadu maanle zɔhane abo, mebadu ɔ bo na meazɛkye ye,” Gyihova a se a.+\n^ Anzɛɛ “bɛ nganeɛdelɛ mɔɔ vea bɛ nu la.” Hibulu aneɛ nu, “kilenzia.”\n^ Anzɛɛ “mɔɔ me ɛkɛla kulo ye la.”\n^ Anzɛɛ ɔkola ɔkile, “Ɔlɛdi nyane.”\n^ Anzɛɛ “ndenle mɔɔ ɛzɛkye la.”


Gyisɛse Dele Ɛzonlenlɛ Sua Ne Anwo | Ngakula Baebolo Ɛzukoalɛdeɛ\nGyisɛse Dele Ɛzonlenlɛ Sua Ne Anwo\nGyisɛse hɔle Gyɛlusalɛm wɔ nyenyesuo mekɛ nu wɔ ɛvolɛ 30 Y.M. anu. Ɛnee menli dɔɔnwo ɛra sua ne azo kɛ bɛbali Akpabɛnwo Ɛvoyia ne. Ɛvoyialilɛ ne dwu zo a bɛfa nane bɛbɔ afɔle wɔ ɛzonlenlɛ sua ne anu. Menli bie mɔ vale bɛ nane rale, bie mɔ noko dɔle bie wɔ Gyɛlusalɛm.\nMɔɔ Gyisɛse hɔle ɛzonlenlɛ sua ne anu la, ɔnwunle kɛ menli ɛlɛtɔne nane wɔ ɛkɛ. Ɛnee bɛlɛkpondɛ ezukoa wɔ Gyihova ɛzonlenlɛ sua ne anu! Duzu a Gyisɛse yɛle a? Ɔvale nyɛma ɔyɛle empele ɔvoanle mboane ne nee nlankɛ ne mɔ ɔvile ɛzonlenlɛ sua ne anu. Ɔbutubutule menli mɔɔ ɛlɛsenza ezukoa la ɛkponle ne na ɔwolale bɛ ezukoa ne ɔguale azɛlɛ ne anwo. Gyisɛse hanle hilele menli mɔɔ ɛlɛtɔne mɔlɔnoma la kɛ: “Bɛye ninyɛne ɛhye mɔ bɛvi ɛke! Bɛmmafa me Ze sua ne bɛyɛ gualilɛ sua!”\nMɔɔ Gyisɛse yɛle la zinle menli mɔɔ wɔ ɛzonlenlɛ sua ne anu la anwo. Ye ɛdoavolɛma ne hakyele ngapezo ne mɔɔ fale Mɛzaya ne anwo la, ɔse: “Wɔ sua ne anwo mɔdenlebɔlɛ bayi me tɛkɛɛ.”\nMɔɔ ɛvolɛ 33 Y.M. ɛlɛkɔ ye awieleɛ la, Gyisɛse dele ɛzonlenlɛ sua ne anwo bieko. Yeammaa awie biala anyɛ debie mɔɔ kile kɛ ɔmbu ye Papa sua ne la.\n“Bɛnrɛhola bɛnrɛzonle Nyamenle nee Anwonyia.”—Luku 16:13\nKpuya: Mɔɔ Gyisɛse nwunle kɛ menli ɛlɛtɔne nyɛmoa wɔ ɛzonlenlɛ sua ne anu la, duzu a ɔyɛle a? Duzu ati a Gyisɛse yɛle zɔ a?\nMateyu 21:12, 13; Maake 11:15-17; Luku 19:45, 46; Dwɔn 2:13-17; Edwɛndolɛ 69:9\nKile Ɛbulɛ Maa Gyihova Sua\nKɛ ɔkɛyɛ na wɔabu ɛleka mɔɔ bɛsonle Gyihova la ɛ?\nFa nwa awie Fa nwa awie Gyisɛse Dele Ɛzonlenlɛ Sua Ne Anwo\nlfb ɛzukoalɛdeɛ 76 m. 180-181


Edwɛne 99—Mediema Mgbe Dɔɔnwo | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai America Mumule Aneɛ Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuukese Chuvash Cibemba Cinyanja Croatian Damara Dangme Danish Dayak Ngaju Douala Drehu Dutch Edo Efik English Esan Estonian Ewe Faroese Fijian Finnish Fon French Fulfulde (Cameroon) Ga Georgian German Giliki Gitonga Gokana Guarani Gun Haitian Creole Hausa Herero Hiligaynon Hindi Hiri Motu Hungarian Iban Icelandic Igbo Iloko Indonesian Isoko Italian Japanese Javanese Kabiye Kabuverdianu Kachin Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Medumba Mingrelian Mixe (North Central) Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Northern Puebla) Ndau Ndebele Ndebele (Zimbabwe) Nepali Ngabere Ngangela Nias Nigerian Pidgin Norwegian Nyaneka Nyungwe Nzema Oromo Ossetian Otetela Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Tena) Rarotongan Romanian Ronga Runyankore Russia Mumule Aneɛ Russian Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Tuvaluan Twi Ukrainian Umbundu Urdu Urhobo Uruund Uzbek Venda Vietnamese Wallisian Waray-Waray Welsh Wolaita Xhosa Yapese Yemba Yoruba Zapotec (Isthmus) Zulu\nMediema Mgbe Dɔɔnwo\n(Yekile 7:9, 10)\n1. Yɛ-le me-die-ma mgbe dɔɔ-nwo,\nYɛ nwo zo-nle kpa-lɛ.\nMɔɔ yɛ-di nɔ-ha-lɛ.\nYɛ do-do le mgbe dɔɔ-nwo\nNa yɛ nwo ɛ-lɛ-so.\nYɛ-vi mbu-su-a nga-kyi-le nu,\n2. Yɛ-le me-die-ma mgbe dɔɔ-nwo,\nYɛ-ka e-dwɛ-kɛ ne.\nYɛ-bɔ e-dwɛ-kpa no-lo\nWɔ ɛ-le-ka bia-la.\nYɛ-lɛ-bɔ no-lo ne a,\nNo-ko Gyi-sɛ-se nee yɛ lu-a,\nO yɛ nwo ba-dɔ yɛ.\n3. Yɛ-le me-die-ma mgbe dɔɔ-nwo,\nWɔ su-a ne a-lie nwo\nE-wia-zo nee nɔɔ-zo.\nYɛ nwo zo-nle kɛ ɛ-nwea,\nYɛ-ka e-dwɛ-kpa ne.\nYɛ-le Nya-me-nle a-zo-nvo-lɛ;\n(Eza nea Aye. 52:7; Mat. 11:29; Yek. 7:15.)\nMediema Mgbe Dɔɔnwo (Edwɛne 99)


Asoo Menyia Nwo Kɛ Me Nee Awie Tu Ɔ? | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bislama Brazil Mumule Aneɛ Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Fijian Finnish French Ga Georgian German Giliki Greenlandic Gun Haitian Creole Hausa Hibulu Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Japanese Kabuverdianu Kachin Kamba Kazakh Kazakh (Arabic) Kiluba Kinyarwanda Kirghiz Kirundi Korean Latvian Lingala Lithuanian Luganda Macedonian Malagasy Malay Malayalam Maltese Mongolian Myanmar Nepali Norwegian Nzema Oromo Ossetian Otetela Pangasinan Papiamento (Curaçao) Persian Polish Portuguese (Brazil) Portuguese (European) Quechua (Bolivia) Romanian Russia Mumule Aneɛ Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tamil Tatar Telugu Tetun Dili Thai Tiv Tsonga Turkish Turkmen Twi Ukrainian Umbundu Urhobo Vietnamese Xhosa Yoruba Zulu\nƐdulɛ mɔɔ kɔwie agyalɛ nu la a le nzɔne?\nƐdulɛ mɔɔ kɔwie agyalɛ nu la bodane a le boni?\nMedwu agyalɛ ɛhɔlɛ ɔ?\nNzɔne ati a ɔwɔ kɛ ɛsi abotane a?\nƐ nee awie mɔɔ asolo ye awodeɛ la ta finde. Ɔle ɛdulɛ mɔɔ kɔwie agyalɛ nu ɔ?\nƐ nye die awie mɔɔ asolo ye awodeɛ la anwo yɛɛ ɔdaye noko ɔ nye die ɛ nwo. Ɛta ɛfa edwɛkɛ ɛnwa ye anzɛɛ ɛ nee ye tendɛ dahuu wɔ fonu zo. Ɔle ɛdulɛ mɔɔ kɔwie agyalɛ nu ɔ?\nSaa ɛ nee ɛ gɔnwo mɔ finde a, dahuu ɛkulo kɛ ɛ nee awie bie mɔɔ asolo ye awodeɛ la a tɛnla a. Ɔle ɛdulɛ mɔɔ kɔwie agyalɛ nu ɔ?\nBie a yeanyɛ se kɛ ɛbaye kpuya ne mɔɔ limoa la anloa. Noko wɔannea a ɛbagyinla ekyi na wɔabua kpuya mɔɔ tɔ zo nwiɔ nee nsa ne. Boni a ɛdulɛ mɔɔ kɔwie agyalɛ nu la kile amgba a?\nƐdulɛ mɔɔ kɔwie agyalɛ nu la a le nyɛleɛ biala mɔɔ maa ɛ nye die awie anwo na ɔdaye noko ɔ nye die ɛ nwo la.\nYemɔti kpuya nsa ne mualɛ a le ɛhɛe. Saa ɔle fonu zo, ɛ nye gyi ɔ nyunlu, menli nu anzɛɛ fealera nu bɔbɔ na ɛ nee ɛ gɔnwo bie mɔɔ asolo ye awodeɛ la lɛ ɛhulolɛ maa bɛ nwo na eza bɛdi adwelie dahuu a, ɔle ɛdulɛ mɔɔ kɔwie agyalɛ nu.\nƆwɔ kɛ ɛdulɛ mɔɔ kɔwie agyalɛ nu la nyia bodane kpalɛ—mɔɔ yemɔ a le kɛ ɔboa nrenyia nee raalɛ amaa bɛanwu ye saa bɛbahola bɛagya a.\nNɔhalɛ nu, bie a ɛ gɔnwo mɔ ɛnrɛva ɛdulɛ mɔɔ kɔwie agyalɛ nu la anyebolo zo. Bie a ɛnee bɛkulo kɛ bɛ nee awie mɔɔ asolo ye awodeɛ la tu ala mɔɔ ɔnle bɛ adwenle nu kɛ bɛgya ye a. Bie mɔ bɔbɔ bu agɔnwolɛvalɛ zɛhae kɛ ɔle duma ɛlielɛ anzɛɛ awie mɔɔ bɛ nee ye dua menli nu amaa bɛabu bɛ.\nFane dɔɔnwo ne ala agɔnwolɛvalɛ zɛhae mɔ ɛngyɛ. Kakula raalɛ bie mɔɔ bɛfɛlɛ ye Heather la ka kɛ, “Mgbavolɛ nee mbɛlɛra dɔɔnwo nee awie mɔɔ asolo ye awodeɛ la tu a bie a dapɛne ko anzɛɛ dapɛne nwiɔ anu ɛnee bɛgyakyi. Bɛmbu agɔnwolɛvalɛ zɛhae mɔ bie ɔti ɔndɛnla ɛkɛ ne ɔngyɛ—na kɛ anrɛɛ ɔbahɔwie agyalɛ nu la ɔkɔwie ewolebɔlɛ nu.”\nƆda ali kɛ saa ɛ nee awie tu a ɔka ye nganeɛdelɛ noko. Yemɔti nyia adwenle kpalɛ wɔ nwo.—Luku 6:31.\nSaa ɛ nee awie tu na tɛ wɔ adwenle a le kɛ ɛbagya ye a, ɛnee ɛlɛyɛ wɔ nyɛleɛ kɛ kakula bie mɔɔ fa toy fofolɛ di nwɔhoa wie a ɔngulo ye bieko la\nDwenle nwo: Asoo ɛbahulo kɛ awie bava wɔ nganeɛdelɛ ali nwɔhoa kɛ asɛɛ ɛle toy mɔɔ ɔhyia ɛ nwo a yɛɛ ɔkpondɛ wɔ a? Ɛnee noko mmayɛ awie mɔ zɔ! Baebolo ne ka kɛ ɛlɔlɛ “ɛnyɛ ninyɛne mgbane mgbane.”—1 Kɔlentema 13:4, 5.\nKakula bɛlɛra bie mɔɔ bɛfɛlɛ ye Chelsea la ka kɛ: “Ɔdwu mekɛ ne bie a menyia adwenle kɛ ɛdulɛ mɔɔ kɔwie agyalɛ nu la le nwɔhoa debie noko ɔnle zɔ, titili saa bɛ nuhua ko fa ye anyebolo zo a.”\nNzuzulɛ: Amaa wɔaziezie ɛ nwo wɔamaa agyalɛ la, kenga 2 Pita 1:5-7 na kpa subane ko mɔɔ ɛkulo kɛ ɛdi nwolɛ gyima la. Wɔ siane ko anzi, nea kɛzi wɔnyia anyuhɔlɛ wɔ zɔhane subane ne anu la.\nƐvolɛ boni a ɛkulo kɛ ɛgya a?\nAkee biza wɔ awovolɛ kpuya ko ne ala.\nBie a wɔ mualɛ ne nee wɔ awovolɛ ɛdeɛ ne ɛnrɛyɛ ko. Anzɛɛ ɔbayɛ ko!\nWɔannea a ɛboka mgbavolɛ nee mbɛlɛra mɔɔ bɛkulo kɛ bɛkendɛ na bɛnwu kɛ bɛdi kolaa na bɛagya la anwo.\nƐhye a Danielle mɔɔ ɛnyia ɛvolɛ 17 la bɔle kpɔkɛ kɛ ɔbayɛ a. Ɔka kɛ: “Saa mefa ɛvolɛ nwiɔ mɔɔ ɛze ɛhɔ la metoto kɛkala anwo a, mɔɔ ɛnee mekpondɛ ye wɔ nrenyia mɔɔ mekulo kɛ megya ye la anwo la ɛhakyi. Kɛkala bɔbɔ, menwu ye kɛ metɛdwule kɛ mebazi kpɔkɛ zɛhae. Saa menwu ye kɛ me adwenle ɛdi kpalɛ a yɛɛ mebadwenle agyalɛ nwo a.”\nDebie bieko wɔ ɛkɛ mɔɔ ɔti nrɛlɛbɛ wɔ nu kɛ ɛbahendɛ a. Baebolo ne fa edwɛkɛkpɔkɛ “kakula” kilehile mekɛ mɔɔ awie nla nwo nganeɛdelɛ nu yɛ se la anu. (1 Kɔlentema 7:36) Saa ɛtɛdwule mɔɔ ɛgya na ɛ nee awie mɔɔ asolo ye awodeɛ la tu a ɔbahola yeamaa nganeɛdelɛ mɔɔ ɛlɛ la ayɛ kpole na wɔabɔ ɛbɛla ɛtane.\nNɔhalɛ nu, bie a ɛ tipɛnema ɛnrɛbu ɛhye kɛ nwolɛ hyia. Bɛ nuhua dɔɔnwo kulo kɛ bɛfa bɛ nwo bɛwula nla nu. Noko ɛbahola yɛɛ ɔwɔ kɛ ɛkpo adwenle ɛhye! (Wulomuma 12:2) Yeanyɛ boɛ fee la, Baebolo ne tu wɔ folɛ kɛ “ɛnriandi adwɔmane ɛbɛla.” (1 Kɔlentema 6:18) Saa ɛkendɛ mekɛ mɔɔ ɛnle kakula bieko la a, ɛbahola wɔakpo “anwofofolɛ biala.”—Nolobɔvo ne 11:10.\nSaa bɛtinlitinli ɛ nwo kɛ ɛva ɛ nwo ɛwula ɛdulɛ mɔɔ kɔwie agyalɛ nu la a ɔle kɛ asɛɛ bɛlɛka bahile wɔ kɛ ɛhɛlɛ sɔnea bie wɔ mekɛ mɔɔ ɛtɛsieziele ɛ nwo la. Ɔba ye zɔhane a, ɔnrɛboa. Ɔwɔ kɛ ɛnyia mekɛ ɛsukoa na ɛsiezie ɛ nwo kpalɛ amaa wɔanyia debie wɔahɛlɛ.\nZɔhane ala a ɛdulɛ mɔɔ kɔwie agyalɛ nu la de a.\nƐdulɛ mɔɔ kɔwie agyalɛ nu la ɛnle nwɔhoa debie. Ɔti, kolaa na wɔakpa awie ko kɛ ɛ nee ye tu la, nyia mekɛ sukoa kɛzi bɛfa agɔnwolɛ kpalɛ la.\nNa saa nzinlii, ɛnyia awie mɔɔ ɛkulo ye la a wɔahola wɔava ye agɔnwolɛ kpalɛ. Ɔluakɛ, menli nwiɔ mɔɔ bɛle agɔnwolɛma kpalɛ la a gya bɛ nwo a.\nSaa ɛkendɛ na nzinlii ɛgya a, ɔngile kɛ ɛnrɛnyia fanwodi. Emomu, ɔbamaa wɔanyia fanwodi dɔɔnwo na ‘wɔali fɛlɛko wɔ mekɛ mɔɔ ɛtɛde kpavolɛ anzɛɛ bɛlɛra la.’ (Nolobɔvo ne 11:9) Eza ɛbanyia mekɛ wɔaziezie ɛ nwo na wɔanyia subane kpalɛ na mɔɔ tɛla ɛhye la ɛ nee Nyamenle banyia agɔnwolɛvalɛ kpalɛ.—Awolɛyelɛ 3:27.\nNoko kɛkala mɔ, ɛbahola ɛ nee menli mɔɔ asolo bɛ awodeɛ la abɔ nu avinde. Adenle kpalɛ boni azo a ɛbahola wɔalua wɔayɛ ɛhye a? Ɛ nee mgbavolɛ nee mbɛlɛra mɔɔ kpanyinli bie boka nwo la ɛvinde. Kakula bɛlɛra bie mɔɔ bɛfɛlɛ ye Tammy la ka kɛ: “Menea a yemɔ yɛ anyelielɛ kpalɛ. Ɔle kpalɛ kɛ ɛbava menli dɔɔnwo agɔnwolɛ.” Monica nee ye yɛ adwenle. Ɔka kɛ, “Saa ɛ nee menli dɔɔnwo bɔ nu finde a ɔboa kpalɛ, ɔluakɛ ɔmaa ɛnyia subane ngakyile.”\nNoko, saa ɛfa wɔ adwenle ɛsie sonla ko anwo zo a, mɔɔ vi nu ba la a le nyanelilɛ. Ɔti mmapele ɛ nwo. Fa mekɛ ɛhye sukoa kɛzi ɛbava agɔnwolɛ kpalɛ la. Na saa nzinlii ɛnyia adwenle kɛ ɛ nee awie tu na wɔagya ye a, ɛbanwu mɔɔ ɛyɛ a bɛ agɔnwolɛvalɛ ne bayɛ kpalɛ la.\nAmaa wɔabua kpuya ɛhye la, ɔhyia kɛ ɛnwu ɛ nwo kpalɛ. Ɛneɛnlea wɔ nu kpalɛ a, ɔbaboa wɔ.\nFa nwa awie Fa nwa awie Asoo Menyia Nwo Kɛ Me Nee Awie Tu Ɔ?\nijwyp edwɛkɛ 14


Daneɛle 7 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albania Mumule Aneɛ Albanian America Mumule Aneɛ Amharic Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Baoule Batak (Karo) Batak (Toba) Belgium French Mumule Aneɛ Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ French French Mumule Aneɛ Ga Galician Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kosraean Latvian Lingala Lithuanian Luganda Lunda Luo Luvale Macedonian Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Marathi Maya Melanesia Mumule Aneɛ Mexico Mumule Aneɛ Motu Mozambique Mumule Aneɛ Myanmar Myanmar Mumule Aneɛ Navajo Ndebele Ndebele (Zimbabwe) Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Romania Mumule Aneɛ Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkey Mumule Aneɛ Turkish Turkmen Tuvaluan Twi Tzotzil Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietname Mumule Aneɛ Vietnamese Waray-Waray Xavante Xhosa Yoruba Zimbabwe Mumule Aneɛ Zulu zambia Mumule Aneɛ\nNane nna bie anwo ɛnyelɛzodeɛnwunlɛ (1-8)\nMɛne ekyi bie mɔɔ memaa ɔ nwo zo la fifile (8)\nMɔɔ Ye Mekɛ Vi Tete la lile edwɛkɛ (9-14)\nBɛziele sonla ra ne belemgbunli (13, 14)\nBɛmaanle Daneɛle nwunle mɔɔ ɔkile la (15-28)\nNane nna ne mɔ le arelemgbunli nna (17)\nNwuanzanwuanzama ne asa baha belemgbunlililɛ ne (18)\nMɛne bulu, anzɛɛ arelemgbunli, badwazo (24)\n7 Wɔ Babelɔn Belemgbunli Bɛlehyaza+ ɛvolɛ mɔɔ limoa la anu, Daneɛle hanle ɛlalɛ na ɔnwunle ɛnyelɛzodeɛnwunlɛ wɔ mekɛ mɔɔ ɔla ye ɛkpa ne azo la.+ Na ɔhɛlɛle ɛlalɛ ne;+ ɔyɛle edwɛkɛ ne amuala anwo kɛlɛtokɛ. 2 Daneɛle hanle kɛ: “Ɛnee melɛnea me ɛnyelɛzodeɛnwunlɛ ne mɔ wɔ nɔe ne, na nea! ɛnee anwuma anwoma nna ne ɛlɛmaa nyevile kpole ne adu.+ 3 Na nane mgbole nna+ vile nyevile ne anu rale, na ɛnee asolo bɛ nuhua ko biala. 4 “Mɔɔ limoa la le kɛ awenade,+ na ɔlɛ kɔleɛ ndɛbalɛ.+ Meneanle too bɛdudule ɔ ndɛba ne mɔ, na bɛmaanle ye zo bɛvile azɛlɛ ne anwo na bɛmaanle ɔdwazole ɔgyinlanle ɔ gyakɛ nwiɔ azo kɛ sonla la, na bɛmaanle ye sonla ahonle. 5 “Na nea! nane bieko mɔɔ tɔ zolɛ nwiɔ la, ɔle kɛ ezizile.+ Bɛmaanle ɔdwazole na ɔgyinlanle ye foa ko, na ɛnee bɛ nvenle mbowule nsa zia ɔ gye nu; na bɛzele ye kɛ, ‘Dwazo, di nane dɔɔnwo.’+ 6 “Ɛhye anzi mengɔle zo meneanle, na nea! nane bieko, ɔle kɛ sobolɛ la,+ noko ɔlɛ ndɛbalɛ mɔɔ le kɛ aloma ɛdeɛ ne la nna wɔ ɔ nzi. Na nane ne ati le nna+ yɛɛ bɛmaanle ye adenle kɛ ɔli tumi. 7 “Ɛhye anzi mengɔle zo meneanle ɛnyelɛzodeɛnwunlɛ ne mɔ wɔ nɔe ne, na menwunle nane mɔɔ tɔ zolɛ nna la, ɔ nwo yɛ ɛzulolɛ na ɔtu ahonle, ɔ nwo yɛ se kpole kpalɛ yɛɛ ɔlɛ bulalɛ egyele mgbole. Ɔdi ninyɛne na ɔbubu nu yɛɛ ɔfa ɔ gyakɛ ɔtietia mɔɔ kɛha la azo.+ Ɔle ngakyile ɔfi nane mɔɔ bɛlimoa ɔ nyunlu la amuala anwo, na ɔlɛ mɛne bulu. 8 Mekɛ mɔɔ melɛdwenle mɛne ɛhye mɔ anwo la, nea! mɛne bieko, ekyi ko,+ fifile bɛ avinli, na alimoa mɛne ne anu nsa dudule wɔ ɔ nyunlu. Na nea! ɛnyelɛ mɔɔ le kɛ sonla ɛdeɛ ne la nee ɛnloanlɛ mɔɔ tendɛ anwomemaazo* nu la wɔ mɛne ɛhye anwo.+ 9 “Meneanle too bɛvale belemgbunli mbia bɛrazieziele ɛkɛ na Mɔɔ Ye Mekɛ Vi Tete+ la radɛnlanle aze.+ Ye tɛladeɛ ne le fufule kɛ ezukɔtweaba+ yɛɛ ɔ ti zo enrinli le kɛ boane enrinli nwohyee. Ye belemgbunli ebia ne le sendɔlɔra; ebia ne agyakɛ ehwili ne mɔ le senle mɔɔ ɛlɛsɔ.+ 10 Senle mɔɔ le kɛ azudenle la vi ɔ nyunlu ɛkɛ ne se kɔ.+ Apenle mɔnwo apenle kɔ zo sonle ye yɛɛ apenle bulu mɔnwo apenle bulu gyigyi ɔ nyunlu ɛkɛ.+ Kɔɔto ne+ dɛnlanle aze kɛ bɛdi edwɛkɛ, na bɛbukebukele mbuluku nu. 11 “Mekɛ zɔhane mengɔle zo meneanle ɔlua mɛne ne mɔɔ ɛlɛtendɛ anwomemaazo* nu la ati;+ meneanle too bɛhunle nane ne na bɛzɛkyele ɔ nwo nane ne na bɛvale bɛdole senle nu kɛ bɛyela ye. 12 Noko nane ne mɔ mɔɔ hale la ɛdeɛ,+ bɛliele bɛ tumililɛ ne, na bɛvale mekɛ nee ɛlobɔ bɛbokale bɛ ngoane mekɛ nwo. 13 “Mengɔle zo meneanle ɛnyelɛzodeɛnwunlɛ ne mɔ wɔ nɔe ne, na nea! ɛnee awie mɔɔ le kɛ sonla ra+ la lua anwuma amungu ne anu ɛlɛba; na ɔnyianle adenle ɔrale Mɔɔ Ye Mekɛ Vi Tete la anwo ɛkɛ,+ na bɛmaanle ɔbikyele Ahenle zɔhane anyunlu ɛkɛ. 14 Na bɛvale tumililɛ,+ enililɛ+ nee belemgbunlililɛ bɛmaanle ye amaa menli, maanle maanle nee menli mɔɔ ka aneɛ ngakyile la amuala azonle ye.+ Ye tumililɛ ne le dahuu tumililɛ mɔɔ ɛnrɛpɛ nu ɛlɛ a yɛɛ bɛnrɛzɛkye ye belemgbunlililɛ ne.+ 15 “Na medame Daneɛle, me nwo bubule me ɔluakɛ ɛnyelɛzodeɛnwunlɛ ne mɔ hanle me ɛzulolɛ.+ 16 Membikyele bɛdabɛ mɔɔ bɛgyigyi ɛkɛ ne la anu ko na membizale ye mɔɔ ɛhye mɔ abo kile la. Ɔti ɔbuale me na ɔmaanle menwunle mɔɔ ninyɛne ɛhye mɔ abo kile la. 17 “‘Nane mgbole ɛhye mɔ mɔɔ bɛlua nna+ la le arelemgbunli nna mɔɔ bɛvi azɛlɛ ye azo bɛbadwazo a.+ 18 Noko Bedevinli Ko ne+ nwuanzanwuanzama ne mɔ asa baha belemgbunlililɛ ne,+ na belemgbunlililɛ ne bayɛ bɛ ɛdeɛ+ dahuu, ɛhɛe, ɔbayɛ bɛ ɛdeɛ dahuu.’ 19 “Ɛnee mekulo kɛ menwu nane ne mɔɔ tɔ zolɛ nna mɔɔ ɔle ngakyile ɔfi mɔɔ ɛha la anwo la anwo edwɛkɛ dɔɔnwo; ɔ nwo yɛ ɛzulolɛ kpole kpalɛ, ɔlɛ bulalɛ egyele yɛɛ ɔ gyakɛ ati le kɔbele, na ɔdi ninyɛne ɔbubu nu, na ɔfa ɔ gyakɛ ɔtietia mɔɔ kɛha la azo;+ 20 yɛɛ mɛne bulu ne+ mɔɔ wɔ ɔ ti zo, nee mɛne ko ne mɔɔ rale a nsa ne dudule,+ mɛne ne mɔɔ ɛnyelɛ nee ɛnloanlɛ mɔɔ tendɛ anwomemaazo* nu wɔ nwolɛ na ɔle kpole ɔtɛla mɔɔ ɛha la noko anwo edwɛkɛ dɔɔnwo. 21 “Meneanle too na mɛne zɔhane nee nwuanzanwuanzama ne honle, na ɛnee ɔlɛdi bɛ nwo zo konim,+ 22 hɔkpulale kɛ Mɔɔ Ye Mekɛ Vi Tete la+ rale na bɛbuale Bedevinli Ko ne nwuanzanwuanzama ne benle,+ na mekɛ ne mɔɔ bɛhilele la dwule mɔɔ ɛnee ɔwɔ kɛ nwuanzanwuanzama ne fa belemgbunlililɛ ne yɛ bɛ ɛdeɛ a.+ 23 “Mɔɔ ɔhanle la ɛne: ‘Nane ne mɔɔ tɔ zolɛ nna la le belemgbunlililɛ mɔɔ tɔ zolɛ nna mɔɔ ɔbara azɛlɛ ye azo a. Ɔbayɛ ngakyile yeavi arelemgbunlililɛ mɔɔ ɛha la kɔsɔɔti anwo, na ɔbazɛkye azɛlɛ ne amuala na yeatietia zolɛ yeabubu ye.+ 24 Mɛne bulu ne le arelemgbunli bulu mɔɔ bɛvi belemgbunlililɛ zɔhane anu bɛbadwazo a; na bieko vi bɛ nzi badwazo, na ɔbayɛ ngakyile yeavi alimoa ɛdeɛ ne mɔ anwo yɛɛ ɔbabɛlɛ arelemgbunli nsa aze.+ 25 Ɔbadendɛ yeatia Anwuma Anwumanli ne,+ na yeahɔ zo yeagyegye Bedevinli Ko ne nwuanzanwuanzama ne. Ɔbayɛ ye adwenle kɛ ɔkakyi mekɛ nee mɛla, na bɛbava bɛ bɛawula ɔ sa nu mekɛ ko, mekɛ nwiɔ nee mekɛ foa ko.*+ 26 Noko Kɔɔto ne dɛnlanle aze kɛ ɔdi edwɛkɛ ne, na bɛliele ye tumililɛ ne amaa bɛabɔ ɔ bo zo na bɛazɛkye ye bɔkɔɔ.+ 27 “‘Na bɛvale belemgbunlililɛ ne nee tumililɛ nee arelemgbunlililɛ mgbole mɔɔ wɔ aleɛabo la amuala bɛmaanle Bedevinli Ko ne menli ne mɔɔ bɛle nwuanzanwuanzama la.+ Bɛ belemgbunlililɛ ne le dahuu belemgbunlililɛ+ na tumililɛ kɔsɔɔti bazonle bɛ na bɛadie bɛ.’ 28 “Edwɛkɛ ne awieleɛ ɛne. Na medame Daneɛle, me adwenle nzuzulɛ hanle me ɛzulolɛ kpole, na me nyunlu hakyile;* noko menvale edwɛkɛ ne menziele me ahonle nu.”\n^ Anzɛɛ “adubɛnwo.”\n^ Ɛhye kile, mekɛ nsa nee foa.\n^ Elam aneɛ nu, “kpale.”


Lɛvitikɔso 19 | Yintanɛte Zo Baebolo | Ewiade Fofolɛ Ngilebɛbo\nNwuanzanwuanzayɛlɛ nwo mɛla ngakyile (1-37)\nMa ɛdelɛ kpalɛ (9, 10)\nBɛdwenle anzondiliravolɛ nee anyezinliravolɛ nwo (14)\nDuma ɛzɛkyelɛ (16)\nMmafa edwɛkɛ ɛsie wɔ nu (18)\nBɛdua ngonyiayelɛ nee sunsum ɛtane nyɛleɛ (26, 31)\nBɛmmayɛ tatuu (28)\nBɛbu mgbanyinli (32)\nBɛ nee nyɛvolɛ ɛdɛnla kɛnlɛma (33, 34)\n19 Gyihova zele Mosisi bieko kɛ: 2 “Ka kile Yizilayɛma amuala kɛ, ‘Ɔwɔ kɛ bɛyɛ nwuanzanwuanza, ɔluakɛ medame Gyihova bɛ Nyamenle ne, mele nwuanzanwuanza.+ 3 “‘Ɔwɔ kɛ bɛ nuhua ko biala bu* ye mame nee ye papa,+ yɛɛ ɔwɔ kɛ bɛdi me ɛnwomenlelielɛ kenle ne.+ Medame a mele Gyihova bɛ Nyamenle ne a. 4 Bɛmmatoa nyamenle mɔɔ nvasoɛ ɛnle bɛ nwo zo la+ anzɛɛ bɛmmagua mbulalɛ ananze bɛmaa bɛ nwo.+ Medame a mele Gyihova bɛ Nyamenle ne a. 5 “‘Saa bɛbɔ anzodwolɛ afɔle bɛamaa Gyihova a,+ ɔwɔ kɛ bɛbɔ ye wɔ adenle mɔɔ ɔbalie bɛ yeado nu la azo.+ 6 Ɔwɔ kɛ bɛdi ye wɔ kenle mɔɔ bɛbabɔ afɔle ne la nee ye alehyenlɛ nu, noko saa bie ka na ɔdi kenle nsa a, ɔwɔ kɛ bɛfa senle bɛyela ye.+ 7 Saa ɔdi kenle nsa na bɛdi a, ɔle kyibadeɛ mɔɔ ɔnrɛlie ɔnrɛdo nu a. 8 Ahenle mɔɔ bali la bali ye ɛtane ne anwo ɛzonle, ɔluakɛ yegua debie nwuanzanwuanza mɔɔ le Gyihova ɛdeɛ la anwo evinli, na ɔwɔ kɛ bɛye* zɔhane sonla* ne bɛfi ye menli ne avinli. 9 “‘Saa bɛlɛte bɛ azɛlɛ ne azo ma a, ɔnle kɛ bɛte mɔɔ wɔ bɛ ɛya ne anloa la amuala yɛɛ ɔnle kɛ bɛsesa bɛ ma mɔɔ bɛkɛde la abo zo ne.*+ 10 Eza bɛmmatete bɛ vanye egyinli nu ma mɔɔ kɛha la yɛɛ bɛmmasesa vanye ma mɔɔ kɛtete kɛgua aze la. Bɛgyakyi bɛmaa ehyiavolɛma*+ nee nyɛvolɛ. Medame a mele Gyihova bɛ Nyamenle ne a. 11 “‘Bɛmmawua,+ bɛmmabɛlɛbɛla awie,+ yɛɛ bɛmmabɔ adalɛ bɛkile bɛ nwo. 12 Bɛmmafa me duma bɛka adalɛ ndane+ na bɛgua bɛ Nyamenle ne duma ne anwo evinli. Medame a mele Gyihova a. 13 Mmasisi ɛ gɔnwo,+ yɛɛ mmawua.*+ Mmafa ɛkpanli ahatualɛ ɛsie too aleɛ kye zolɛ.+ 14 “‘Mmaka munzule edwɛkɛ* ɛtia anzondiliravolɛ yɛɛ mmafa debie ɛto anyenzinliravolɛ adenle nu,+ na ɔwɔ kɛ ɛsulo wɔ Nyamenle ne.+ Medame a mele Gyihova a. 15 “‘Bɛmmadi mɔguazo wɔ bɛ ndɛnebualɛ nu. Ɔnle kɛ bɛnea ehyianli nyunlu bɛdi ye edwɛkɛ anzɛɛ bɛdi bɛboa sukoavolɛ.+ Ɔwɔ kɛ bɛbua bɛ gɔnwo mɔ ndɛne pɛlepɛle nu. 16 “‘Ɔnle kɛ ɛduolua wɔ menli ne akɔme nu ɛsɛkye awie mɔ duma.+ Ɔnle kɛ ɛbɔ mɔdenle kɛ ɛmaa ɛ gɔnwo ngoane* avi ɔ sa.*+ Medame a mele Gyihova a. 17 “‘Ɔnle kɛ ɛkpɔ ɛ diema wɔ wɔ ahonle nu.+ Ɔwɔ kɛ ɛtwi ɛ gɔnwo anyunlu,+ amaa ɛdawɔ noko wɔanyɛ ɛtane kɛ ɔdaye la. 18 “‘Mmadi nzenralɛ+ anzɛɛ mmafa wɔ menli ne amra ne mɔ anwo edwɛkɛ ɛsie wɔ nu, na ɔwɔ kɛ ɛkulo ɛ gɔnwo kɛ ɛ nwo.+ Medame a mele Gyihova a. 19 “‘Ɔwɔ kɛ bɛdi me mɛla ne mɔ azo: Ɔnle kɛ bɛmaa nyɛmoa gyɛne nwiɔ fola bɛ nwo. Ɔnle kɛ bɛdua ma ngakyile nwiɔ wɔ bɛ ɛya nu,+ yɛɛ ɔnle kɛ bɛwula tɛladeɛ mɔɔ bɛva nyɛma ngakyile nwiɔ bɛbɔ nu bɛnwo la.+ 20 “‘Saa nrenyia nee raalɛ da, na ɔle sonvolɛ mɔɔ bɛva ye bɛbɔ nrenyia fofolɛ ɛwɔkɛ noko bɛtɛdiele ye anzɛɛ ɔtɛnyianle ye fanwodi a, ɔwɔ kɛ bɛtwe bɛ nzo. Noko ɔnle kɛ bɛku bɛ, ɔluakɛ ɔtɛnyianle fanwodi. 21 Ɔwɔ kɛ nrenyia ne fa boane nyinli bɛlɛ Gyihova wɔ nyianu ɛdanlɛsua ne anuhɔlɛ ne kɛ ye afɔlebɔdeɛ na ɔmaa bɛfa bɛbɔ fɔlɛlilɛ afɔle.+ 22 Ɛsɔfo ne bava boane nyinli ne abɔ fɔlɛlilɛ afɔle wɔ Gyihova anyunlu yeava yeali ɔ ti mgbɔdalɛ wɔ ɛtane mɔɔ yeyɛ la anwo, na bɛava ɛtane mɔɔ yeyɛ la bɛahyɛ ye. 23 “‘Saa bɛdwu azɛlɛ ne azo na bɛdua bakama biala a, ɔwɔ kɛ bɛbu ye ma mɔɔ ɔkɛzo la kɛ nwolɛ ɛnde yɛɛ ɔle kyibadeɛ. Ɔbayɛ kyibadeɛ yeamaa bɛ ɛvolɛ nsa. Ɔnle kɛ bɛdi bie. 24 Noko ɛvolɛ nna ne azo, ye ma ne amuala bayɛ nwuanzanwuanza na ɔbayɛ mekɛ mɔɔ bɛbali fɛlɛko wɔ Gyihova anyunlu a.+ 25 Akee ɛvolɛ nnu ne azo, bɛbahola bɛali ye ma ne bie amaa bɛava ye ma ne bɛaboka bɛ ma mɔɔ bɛbade la anwo. Medame a mele Gyihova bɛ Nyamenle ne a. 26 “‘Ɔnle kɛ bɛdi debie biala mɔɔ mogya wɔ nu la.+ “‘Ɔnle kɛ bɛkpondɛ edwɛkɛ mɔɔ bazi kenle bie la anzɛɛ bɛye ngonyia.+ 27 “‘Ɔnle kɛ bɛkpa* bɛ nzo tɛbanu enrinli anzɛɛ bɛsɛkye bɛ kɛsa enrinli ne anloa.+ 28 “‘Ɔnle kɛ bɛpepɛ bɛ nwo wɔ awie* mɔɔ ɛwu la ati,+ yɛɛ ɔnle kɛ bɛyɛ tatuu* bɛgua bɛ nwo. Medame a mele Gyihova a. 29 “‘Mmamaa ɛ ra raalɛ bɔ tuutuu na ɛgua ɔ nyunlu aze,+ amaa azɛlɛ ne ambɔ tuutuu na ɛbɛla ɛtane anyi zolɛ.+ 30 “‘Ɔwɔ kɛ bɛdi me ɛnwomenlelielɛ kenle ne,+ yɛɛ ɔwɔ kɛ bɛdi me ɛleka nwuanzanwuanza ne eni.* Medame a mele Gyihova a. 31 “‘Bɛmmatoa menli mɔɔ tendɛ sunsum ɛtane nloa zo la,+ yɛɛ bɛmmakɔ menli mɔɔ ka kenle bie edwɛkɛ la ɛkɛ+ amaa bɛangua bɛ nwo evinli. Medame a mele Gyihova bɛ Nyamenle ne a. 32 “‘Ɔwɔ kɛ ɛdi egyɛne eni+ na ɛbu kpanyinli,+ yɛɛ ɔwɔ kɛ ɛsulo wɔ Nyamenle ne.+ Medame a mele Gyihova a. 33 “‘Saa ɛyɛvolɛ batɛnla bɛ azɛlɛ zo a, bɛmmakile ye nyane.+ 34 Ɔwɔ kɛ bɛbu ɛyɛvolɛ mɔɔ de bɛ avinli la kɛ ekulomeni;+ yɛɛ ɔwɔ kɛ bɛkulo ye kɛ bɛ nwo la, ɔluakɛ ɛnee bɛle nyɛvolɛ wɔ Yigyibiti azɛlɛ zo.+ Medame a mele Gyihova bɛ Nyamenle ne a. 35 “‘Saa bɛlɛsuzu debie tendenle anzɛɛ ye ɛlomboɛ anzɛɛ debie mɔɔ le nzule la a, bɛmmawua nu.+ 36 Bɛva tone, debie ɛlomboɛ ɛzuzudeɛ, debie resee* ɛzuzudeɛ nee debie mɔɔ le nzule la* ɛzuzudeɛ mɔɔ di munli la bɛzuzu debie.+ Medame a mele Gyihova bɛ Nyamenle ne mɔɔ yele bɛ vile Yigyibiti azɛlɛ zo la a. 37 Yemɔti ɔwɔ kɛ bɛdi me ngyehyɛleɛ nee me mɛla ne mɔ amuala azo na bɛfa bɛbɔ bɛ ɛbɛla.+ Medame a mele Gyihova a.’”\n^ Hibulu aneɛ nu, “sulo.”\n^ Anzɛɛ “ma mɔɔ kɛha la.”\n^ Edwɛkɛkpɔkɛ ɛhye eza kile awie debie mɔɔ bɛsa ye bɛdie.\n^ Anzɛɛ ɔkola ɔkile, “Saa bɛ gɔnwo ngoane la esiane nu a, ɔnle kɛ bɛgyinla ahane bɛnea ye.”\n^ Anzɛɛ “bɛpepɛ.”\n^ Anzɛɛ “ɛkɛla.” Hibulu edwɛkɛkpɔkɛ ne′phesh mɔɔ bɛva bɛli gyima wɔ ɛke la kile awie mɔɔ ɛwu la.\n^ Anzɛɛ “bɛdolɔdolɔ ninyɛne.”\n^ Hibulu aneɛ nu, “ɔwɔ kɛ bɛsulo me nwuanzanwuanza ɛleka ne.”\n^ Hibulu aneɛ nu, “yifa.” Nea Mok. B14.\n^ Hibulu aneɛ nu, “hin.” Nea Mok. B14.


Gyisɛse Abusua | Ndanlɛ Nwo Tetedwɛkɛ\nƐzinzalɛ Arane | No. 3 2016\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Batak (Toba) Bicol Bislama Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chiyao Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Ga Georgian German Giliki Greenlandic Guarani Gun Haitian Creole Hausa Hibulu Hiligaynon Hungarian Icelandic Igbo Iloko Indonesian Isoko Italian Japanese Javanese Kamba Kazakh Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Macua Malagasy Maltese Mam Mambwe-Lungu Mauritian Creole Maya Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nias Niuean Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tatar Telugu Tetun Dili Thai Tiv Tojolabal Tok Pisin Tshiluba Tshwa Tsonga Turkish Tuvaluan Twi Tzotzil Ukrainian Umbundu Venda Vietnamese Wallisian Waray-Waray Xhosa Yoruba Zulu\nDwosefi papa a le nwane?\nDwosefi, kapentanli ne mɔɔ vi Nazalɛte la a ɛnee le Gyisɛse ɔ ze mɔɔ ɔtetele ye a. Noko Dwosefi papa a le nwane? Mateyu Edwɛkpa ne bɔle Gyekɔbo bie mɔɔ wɔ Gyisɛse abusua ne anu la duma, yɛɛ Luku noko hanle kɛ Dwosefi le “Hilae ara.” Nzɔne ati a ɔzɔho kɛ biala le ngakyile a?—Luku 3:23; Mateyu 1:16.\nMateyu edwɛkpa ne ka kɛ: “Gyekɔbo wole Dwosefi.” Ɔvale Giliki edwɛkɛkpɔkɛ mɔɔ kile kɛ Dwosefi le Gyekɔbo ɔ ze kpalɛ la ɔlile gyima. Yemɔti ɛnee Mateyu ɛlɛka Dwosefi abusua ne, Devidi sua nu amra mɔɔ bɛdi ebia, mɔɔ ɔlua zo a Dwosefi ara Gyisɛse kola di ebia la anwo edwɛkɛ.\nNoko, Luku kɛlɛtokɛ ne ka kɛ: “Dwosefi le Hilae ara.” Edwɛkɛkpɔkɛ “ara” bahola ahile kɛ “ase.” Edwɛkɛ zɛhae bie noko wɔ Luku 3: 27. Bɛha Hyealeteɛle mɔɔ ye papa kpalɛ a le Gyɛkonaya anzɛɛ Gyɛhɔyakɛn la anwo edwɛkɛ kɛ “Nilae ara.” (1 Edwɛkɛsisilɛ 3:17; Mateyu 1:12) Ɔbayɛ kɛ Hyealeteɛle gyale Nilae ara raalɛ bie mɔɔ bɛambɔ ye duma la, yemɔti ɔle ye ase. Zɔhane ala a ɛnee Dwosefi le Hilae “ara,” kɛmɔ ɔgyale Hilae ara raalɛ Mɛle la ati. Yemɔti Luku hanle Gyisɛse “nwonane nu” abusua ne anwo edwɛkɛ, ɔlua ye mame, Mɛle mɔɔ wole ye la azo. (Wulomuma 1:3) Baebolo ne maa yɛnwu edwɛkɛ ngakyile nwiɔ mɔɔ fale Gyisɛse abusua ne anwo la.\nƐdanlɛ nee ayile boni a ɛnee wɔ ɛkɛ wɔ Baebolo mekɛ zo a?\nBɛnwunle ɛdanlɛ mɔɔ bɛwula ye ayile la wɔ bolɛbɔne bie mɔɔ bikye Nyevile Wulera ne, kolaa na 135 Y.M.\nƐnee bɛfa boane enrinli bɛyɛ ɛdanlɛ wɔ tete Mɛdetɛlenia Aduduleɛ kɛ mɔɔ ɛnee bɛfa abɔnkye nee afunlumu enrinli bɛyɛ ala la. Ɛnee bɛfa boane enrinli a bɛyɛ ndanlɛ a, na Baebolo ne ta ka mboane, mboane nwo ɛpepɛlɛ nee kundu nwo edwɛkɛ. (1 Samoɛle 25:2; 2 Arelemgbunli 3:4; Dwobu 31:20) Ɛnee bɛdua bolɔfodɔ mɔɔ bɛfa bɛyɛ lenen la wɔ Yigyibiti nee Yizilayɛ. (Mɔlebɛbo 41:42; Dwɔhyua 2:6) Bie a Yizilayɛma mɔɔ dɛnlanle aze wɔ Baebolo mekɛ zo la anlua asawa, noko Ngɛlɛlera ne ka kɛ ɛnee bɛfa nyɛma ɛhye mɔɔ bɛnyia bɛfi baka bie anu la bɛdi gyima wɔ Pɛhyea. (Ɛseta 1:6) Ɔda ali kɛ ɛnee selekye le debie mɔɔ ye bolɛ yɛ se na gualilɛma mɔɔ bɛwɔ Aduduleɛ Maanle mɔɔ wɔ moɔmoa la ala a kɛla a.—Yekile 18:11, 12.\nBuluku bie ka kɛ, “Bɛfa kɔla ngakyile bɛyɛ ɛdanlɛ, bie le fufule nee ɛbenle mɔɔ bɛli afonla.” (Jesus and His World) Bieko, ɛnee bɛta bɛfa ayile bɛwula boane enrinli. Ɛnee bɛnyia ayile buluwu nee kɔkɔlɛ bɛfi nyevile nu ɛnlonkoɛ nee siane bie mɔ anu, yɛɛ bɛfa mbaka ngakyile, ndinli, nya nya nee ngɛkɛba bɛyɛ ayile mɔɔ ye kɔla le kɔkɔlɛ, akɔlɛ ɛnlome, buluwu nee bile la.\nAsoo Ɛze?—Ɛzinzalɛ Arane No.32016\nEDWƐKƐ TITILI Mekɛ Mɔɔ Kulovolɛ Bie Kɛwu La\nEDWƐKƐ TITILI Asoo Ɔle Nvonleɛ Kɛ Yɛkɛli Nyane Ɔ?\nEDWƐKƐ TITILI Kɛzi Bɛgyinla Nyanelilɛ Nloa La\nEDWƐKƐ TITILI Kyekye Bɛdabɛ Mɔɔ Bɛsu La Arɛle\nEDWƐKƐ TITILI Mowuamra Badɛnla Aze Bieko!\nBAEBOLO NE KAKYI SONLA Menzukoale Kɛ Mebabu Me Nwo Nee Mraalɛ\nSUKOA BƐ DIEDI ‘Ɛhɛe, Me Nee Ye Bahɔ’\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Mekɛ Mɔɔ Kulovolɛ Bie Kɛwu La\nFa nwa awie Fa nwa awie ƐZINZALƐ ARANE Mekɛ Mɔɔ Kulovolɛ Bie Kɛwu La\nMekɛ Mɔɔ Kulovolɛ Bie Kɛwu La\nƐZINZALƐ ARANE Mekɛ Mɔɔ Kulovolɛ Bie Kɛwu La


Ditilɔnomi 22 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Australia Mumule Aneɛ Austria Mumule Aneɛ Azerbaijani Azerbaijani (Cyrillic) Batak (Karo) Batak (Toba) Bengali Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish French French Mumule Aneɛ Ga Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hiri Motu Honduras Mumule Aneɛ Hungarian Hungary Mumule Aneɛ Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Latvian Lingala Lithuanian Luganda Luo Luvale Macedonian Madagascar Mumule Aneɛ Malagasy Malay Malayalam Malaysia Mumule Aneɛ Maltese Marathi Maya Mexico Mumule Aneɛ Mozambique Mumule Aneɛ Myanmar Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Paraguay Mumule Aneɛ Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Tagalog Tahitian Taiwan Mumule Aneɛ Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietnamese Waray-Waray Xhosa Yoruba Zimbabwe Mumule Aneɛ Zulu zambia Mumule Aneɛ\nGyɛnɛsese Ɛzɛdɔso Lɛvitikɔso Nɔmbɛse Ditilɔnomi Dwɔhyua Ndɛnebuavolɛma Wulutu 1 Samoɛle 2 Samoɛle 1 Arelemgbunli 2 Arelemgbunli 1 Edwɛkɛsisilɛ 2 Edwɛkɛsisilɛ Ɛzela Nihɛmaya Ɛseta Dwobu Edwɛne Mrɛlɛbulɛ Nolobɔvo Sɔlɔmɔn Edwɛne Ayezaya Gyɛlɛmaya Awolɛyelɛ Yizikeɛle Daneɛle Hozia Dwowɛle Emɔso Obadaya Dwona Maeka Nahum Habakɛke Zɛfanaya Hagae Zɛkalaya Malakae Mateyu Maake Luku Dwɔn Gyima ne Wulomuma 1 Kɔlentema 2 Kɔlentema Galeehyeama Ɛfɛsɛsema Felepaema Kɔlɔsaema 1 Tɛsalonaekama 2 Tɛsalonaekama 1 Timote 2 Timote Taetɛse Faelimɔn Hibuluma Gyemise 1 Pita 2 Pita 1 Dwɔn 2 Dwɔn 3 Dwɔn Dwuudu Yekile 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34\nBɛdwenle bɛ gɔnwo mɔ nane nwo (1-4)\nMrenyia mɔɔ wula mraalɛ adɛladeɛ yɛɛ mraalɛ mɔɔ wula mrenyia adɛladeɛ (5)\nBɛla atiakunlukɛnlɛma ali bɛhile nane (6, 7)\nBɛlie bane wɔ sua ti zo (8)\nNinyɛne mɔɔ ɔnle kɛ bɛfa bɛbɔ nu bɛyɛ debie (9-11)\nYɛ nyɛma sosɔkpɔɔ wɔ wɔ ɛdanlɛ ati nna ne (12)\nNla mɔɔ ɛnle ye adenle zo la anwo mɛla (13-30)\n22 “Saa ɛnwu ɛ diema bie ɛnlankɛ anzɛɛ ye boane kɛ yeminli na ɔluolua nu a, mmayɛ kɛ wɔannwu ye.+ Ɔwɔ kɛ ɛfa ye ɛsia ɛkɔmaa ɛ diema ne. 2 Noko saa ɛ diema ne ɛnde ɛmbikye wɔ anzɛɛ ɛnze ye a, ɔwɔ kɛ ɛfa nane ne ɛkɔ sua nu na ɛfa ye ɛsie ɛ nwo kɔkpula kɛ ɛ diema ne barakpondɛ ye la. Akee ɔwɔ kɛ ɛfa ɛmaa ye.+ 3 Saa ɛ diema asoaso, ye tɛladeɛ yɛɛ ye debie biala minli na ɛnwu ye a, zɔhane ala a ɔwɔ kɛ ɛyɛ ye a. Ɔnle kɛ ɛyɛ kɛ wɔannwu ye. 4 “Saa ɛnwu kɛ ɛ diema asoaso anzɛɛ ye ɛnlankɛ ɛdɔ aze wɔ adenle nu a, ɔnle kɛ ɛ nye fuu ɛyɛ kɛ wɔannwu ye. Ɔwɔ kɛ ɛboa ye ɛmaa ɔmaa nane ne zo.+ 5 “Ɔnle kɛ raalɛ wula nrenyia tɛladeɛ, yɛɛ ɔnle kɛ nrenyia wula raalɛ tɛladeɛ. Ɔluakɛ Gyihova wɔ Nyamenle ne kyi awie biala mɔɔ yɛ ɛhye la. 6 “Saa ɛlua adenle nu na ɛnwu aloma sane mɔɔ ɔ mra anzɛɛ aholonvia gua nu la kɛ ɔhenda baka zo anzɛɛ ɔla azɛlɛ nwo na bɛ nli ne butu ɔ mra ne mɔ anzɛɛ aholonvia ne azo a, ɔnle kɛ ɛkye bɛ nli ne ɛboka ɔ mra ne mɔ anwo.+ 7 Gyakyi bɛ nli ne maa ɔhɔ, noko ɛbahola wɔahye ɔ mra ne mɔ. Yɛ ɛhye amaa yeawie wɔ boɛ na wɔadɛnla ngoane nu wɔahyɛ. 8 “Saa ɛsi sua fofolɛ a, eza ɔwɔ kɛ ɛdie bane wɔ ɔ ti zo,+ amaa awie anvi zolɛ andɔ aze na wɔanva mogya nwo fɔlɛlilɛ wɔamba wɔ sua nu. 9 “Ɔnle kɛ ɛdua ma ngakyile nwiɔ wɔ wɔ vanye egyinli nu.+ Tɛ ye zɔ a, ma ne so a bɛbalie ɔ muala nee mɔɔ ɛbanyia wɔavi vanye egyinli ne anu la bɛahɔ ɛzonlenlɛsua ne anu. 10 “Mmafa ɛnlankɛ nee asoaso ɛbɔ nu ɛfunduvundu azɛlɛ.+ 11 “Mmawula tɛladeɛ mɔɔ bɛva boane enrinli nee lenen bɛbɔ nu bɛnwo la.+ 12 “Ɔwɔ kɛ ɛnwo nyɛma sosɔkpɔɔ wɔ wɔ ɛdanlɛ ne mɔɔ ɛfa ɛgua ɛ nwo la ati nna ne.+ 13 “Saa nrenyia gya raalɛ na ɔ nee ye da na akee ɔkpɔ ye* 14 na ɔbɔ ye somolɛ kɛ ɔmbɔ ɛbɛla kpalɛ na ɔsɛkye ye duma ɔka kɛ: ‘Megya raalɛ ɛhye noko mɔɔ me nee ye lale la, meannwu daselɛ mɔɔ kile kɛ ɔnze nrenyia’ a, 15 ɔwɔ kɛ bɛlɛra ne papa nee ye mame fa daselɛ mɔɔ kile kɛ bɛlɛra ne ɛnze nrenyia la kɔkile mgbanyima ne mɔ wɔ suakpole ne anlenkɛ kpole ne anloa. 16 Ɔwɔ kɛ bɛlɛra ne papa ka kile mgbanyima ne mɔ kɛ, ‘Menvale me ra raalɛ memaanle nrenyia ɛhye gyale ye noko ɔkpɔ* ye 17 yɛɛ ɔlɛbɔ ye somolɛ kɛ ɔmbɔ ɛbɛla kpalɛ na ɔlɛka kɛ: “Menwu ye kɛ ɛ ra raalɛ ne ɛnlɛ daselɛ mɔɔ kile kɛ ɔnze nrenyia la.” Noko daselɛ mɔɔ kile kɛ me ra raalɛ ne ɛnze nrenyia la ɛne.’ Akee bɛbadɛlɛ ɛdanlɛ ne anu wɔ suakpole ne azo mgbanyima ne mɔ anyunlu. 18 Suakpole ne azo mgbanyima+ bahwe nrenyia ne anzo.+ 19 Bɛbamaa yeadua dwɛtɛ fufule hyikɛle* 100 na bɛava bɛamaa bɛlɛra ne papa, ɔluakɛ nrenyia ne zɛkyele Yizilayɛnli bɛlɛra mɔɔ ɛnze nrenyia la duma,+ na ɔbahɔ zo yeayɛ ɔ ye. Ɔnrɛhola ɔnrɛbɔ ye ewole wɔ mekɛ ala mɔɔ ɔde ngoane nu la. 20 “Noko saa somolɛ ne le nɔhalɛ na bɛnlɛ daselɛ mɔɔ kile kɛ bɛlɛra ne ɛnze nrenyia a, 21 ɔwɔ kɛ bɛfa bɛlɛra ne bɛfinde bɛba ye papa sua ne anuhɔlɛ na sua ne azo mrenyia si ye awolɛ ku ye, ɔluakɛ yebɔ anyiemgba ɛbɛla+ wɔ Yizilayɛ kɛ yebɔ adwɔmane ɛbɛla* wɔ ye papa sua nu la.+ Ɔti ɔwɔ kɛ bɛye debie mɔɔ le ɛtane la bɛfi bɛ avinli.+ 22 “Saa bɛnwu kɛ nrenyia bie nee ɔ gɔnwo aye ɛlɛda a, ɔwɔ kɛ bɛ mu nwiɔ bɛwu, nrenyia ne mɔɔ nee raalɛ ne lale la yɛɛ raalɛ ne.+ Ɔti ɔwɔ kɛ bɛye debie mɔɔ le ɛtane la bɛfi Yizilayɛ. 23 “Saa nrenyia bie fa ɔ nloa to bɛlɛra bie mɔɔ ɛnze nrenyia la anwo zo, na nrenyia gyɛne nee ye yia wɔ suakpole ne azo na ɔ nee ye da a, 24 ɔwɔ kɛ bɛfa bɛ mu nwiɔ bɛfinde bɛkɔ zɔhane suakpole ne anlenkɛ kpole ne anloa na bɛsi bɛ awolɛ bɛku bɛ; ɔwɔ kɛ bɛku bɛlɛra ne ɔluakɛ yeandeɛdea nu wɔ suakpole ne azo na bɛku nrenyia ne ɔluakɛ yegua ɔ gɔnwo aye anyunlu aze.+ Ɔti ɔwɔ kɛ bɛye debie mɔɔ le ɛtane la bɛfi bɛ avinli. 25 “Noko akee, saa nrenyia ne nee bɛlɛra ne mɔɔ bɛva bɛ nloa bɛdo ɔ nwo zo la yiale wɔ kpɔkɛ nu yɛɛ ɔhyele ye mialeranu ɔ nee ye lale a, ɔwɔ kɛ nrenyia ne mɔɔ nee ye lale la angomekye wu, 26 na ɔnle kɛ bɛyɛ bɛlɛra ne ɛhwee. Bɛlɛra ne ɛtɛyɛle ɛtane mɔɔ fɛta ewule a. Edwɛkɛ ɛhye le kɛ nrenyia mɔɔ ɛholo ɔ gɔnwo nrenyia anwo zo ɛhu ye* la.+ 27 Ɔluakɛ ɔyiale ye wɔ kpɔkɛ nu, yɛɛ bɛlɛra ne mɔɔ bɛva bɛ nloa bɛdo ɔ nwo zo la deɛdeanle nu noko ɛnee awie ɛnle ɛkɛ mɔɔ ɔdie ye a. 28 “Saa nrenyia bie nee bɛlɛra mɔɔ ɛnze nrenyia mɔɔ bɛtɛfale bɛ nloa bɛtɛtole ɔ nwo zo la yia na ɔkye ye ɔ nee ye da na bɛnwu bɛ a,+ 29 ɔwɔ kɛ nrenyia ne mɔɔ nee ye lale la fa dwɛtɛ fufule hyikɛle 50 maa bɛlɛra ne papa, na ɔbayɛ ɔ ye.+ Kɛmɔ ɔguale bɛlɛra ne anyunlu aze la ati, ɔnrɛhola ɔnrɛbɔ ye ewole wɔ mekɛ ala mɔɔ ɔde ngoane nu la. 30 “Ɔnle kɛ nrenyia biala fa ye papa aye, amaa yeambɔ ye papa anyiemgba.*+\n^ Anzɛɛ “ɔkpo ye.”\n^ Anzɛɛ “yekpo.”\n^ Hyikɛle ko le g 11.4. Nea Mok. B14.\n^ Anzɛɛ “tuutuu.”\n^ Anzɛɛ “ɛhu ye ɛkɛla.”\n^ Hibulu aneɛ nu, “amaa yeanye ye papa tɛladeɛ.”


Gyisɛse Nee Samɛleanli Raalɛ Ne (Dwɔn 4:5-43) | Baebolo Nu Edwɛkɛ\nGYISƐSE ɛgyinla kɛ ɔdie ye ɛnwomenle wɔ bula bie azo wɔ Samɛlea. Ye ɛdoavolɛma ne ɛhɔ sua zo kadɔ aleɛ. Raalɛ ne mɔɔ Gyisɛse ne ye ɛlɛtendɛ la ɛra kɛ ɔbado bula ne bie. Ɔzele ye kɛ: ‘Maa me nzule ne bie meno.’\nƐhye zinle raalɛ ne anwo kpole. Ɛze deɛ mɔɔ ɔti ɔzinle ɔ nwo la ɔ? Ɔboalekɛ Gyisɛse le Dwuunli, na raalɛ ne le Samɛleanli la ati ɔ. Na Dwuuma dɔɔnwo ɛngulo Samɛleama edwɛkɛ. Bɛ nee bɛ ɛndendɛ bɔbɔ! Noko ɛnee Gyisɛse kulo menli kɔsɔɔti. Yemɔti ɔzele kɛ: ‘Saa ɛze ahenle mɔɔ ɛlɛsɛlɛ wɔ nzule ne la a, anrɛɛ wɔbiza ye wɔmaa yemaa wɔ ngoane nzule.’\nRaalɛ ne zele kɛ: ‘Yɛmenle, na ɛnlɛ bokiti, yɛɛ bula ye noko anu kɔ. Na ɛnee nienwu yɛɛ ɛnyia ngoane nzule ne a?’\nGyisɛse hilehilele nuhua kɛ: ‘Saa ɛno bula ɛhye anu nzule ne bie a nzuhɔne bahu wɔ bieko. Noko nzule ne mɔɔ mebava meamaa la kola maa sonla tɛnla aze dahuu.’\nRaalɛ ne zele kɛ: ‘Yɛmenle, maa me nzule ɛhye bie! Na nzuhɔne angu me bieko. Na eza meara ɛke kɛ mebaza nzule.’\nƐnee raalɛ ne dwenle kɛ Gyisɛse ɛlɛka nzule kpalɛ nwo edwɛkɛ. Noko ɛnee ɔlɛka nɔhalɛ ne mɔɔ fane Nyamenle nee ye belemgbunlililɛ ne anwo la anwo edwɛkɛ. Nɔhalɛ ɛhye le kɛ ngoane nzule la. Ɔkola ɔmaa sonla nyia dahuu ngoane.\nGyisɛse akee hanle hilele raalɛ ne kɛ: ‘Kɔvɛlɛ ɛ hu na ɛ nee ye bɛrɛla.’\nRaalɛ ne buale kɛ: ‘Mengya nrenya.’\nGyisɛse buale kɛ: ‘Saa ɛse ɛngya nrenya a ɛnee ɛle nɔhalɛ. Na ɛdawɔ mumua ne wɔhɔ agyalɛ nnu, yɛɛ nrenya ne bɔbɔ mɔɔ ɛ nee ye de kɛkala la tɛ ɛ hu ɔ.’\nƆzinle raalɛ ne anwo, ɔluakɛ ɛhye kɔsɔɔti le nɔhalɛ. Kɛzi Gyisɛse nwunle ninyɛne ɛhye mɔ ɛ? Ɛhɛe, ɔboalekɛ Gyisɛse a le Ahenle ne mɔɔ bɛbɔ ɔ nwo Ɛwɔkɛ mɔɔ Nyamenle zoanle ye la, na Nyamenle manle ɔnwunle edwɛkɛ ɛhye. Mekɛ ɛhye anu Gyisɛse ɛdoavolɛma ne ziale rale, na ɔyɛle bɛ azibɛnwo kpole kɛ ɔ nee Samɛleanli raalɛ ɛlɛtendɛ la.\nDuzu a yɛsukoa yɛfi ɛhye mɔ amuala anu a? Ɔkile kɛ Gyisɛse atiakunlu le kɛnlɛma wɔ menli kɔsɔɔti anwo. Na ɔwɔ kɛ yɛdayɛ noko yɛyɛ zɔ. Ɔnle kɛ yɛdwenle kɛ menli bie ɛnle kpalɛ ɔluakɛ asolo kɛ bɛsi bɛde la ati. Gyisɛse kpondɛ kɛ menli kɔsɔɔti nwu nɔhalɛ ne mɔɔ kɔ dahuu ngoane nu la. Na ɔwɔ kɛ yɛdayɛ noko yɛnyia ɛhulo kɛ yɛkɛboa menli yɛkɛmaa bɛkɛzukoa nɔhalɛ ne.\nDwɔn 4:5-43; 17:3.


Dwobu 22 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Australia Mumule Aneɛ Austria Mumule Aneɛ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumule Aneɛ Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish French French Mumule Aneɛ Ga Galician Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kosraean Latvian Lingala Lithuanian Luganda Lunda Luo Luvale Macedonian Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Marathi Maya Mexico Mumule Aneɛ Motu Mozambique Mumule Aneɛ Myanmar Myanmar Mumule Aneɛ Navajo Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Singapore Sign Language Sinhala Slovak Slovakia Mumule Aneɛ Slovenia Mumule Aneɛ Slovenian South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Xhosa Yoruba Zimbabwe Mumule Aneɛ Zulu zambia Mumule Aneɛ\nƐlefaze ɛdendɛlɛ mɔɔ tɔ zo nsa (1-30)\n‘Sonla nwo lɛ nvasoɛ maa Nyamenle ɔ?’ (2, 3)\nƆdole Dwobu ɛzonle kɛ ɔle anyebolo nee nzisi (6-9)\n‘Sia kɔ Nyamenle ɛkɛ na ɛ nwo badɔ wɔ’ (23)\n22 Ɛlefaze+ mɔɔ vi Timan la buale kɛ: 2 “Sonla nwo bahola ara nvasoɛ amaa Nyamenle ɔ? Asoo awie mɔɔ lɛ nwunu la anwo bahola ara nvasoɛ amaa ye?+ 3 Saa ɛle tenlenenli a, asoo ɔfale Tumivolɛ Bedevinli ne anwo,*Anzɛɛ saa ɛfa nɔhalɛlilɛ ɛdua* a, ɔnyia debie ɔ?+ 4 Asoo ɔbahwe ɛ nzoNa ɔ nee wɔ ali edwɛkɛ ɔluakɛ ɛlɛ ɔ nwo ɛzulolɛ la ati? 5 Asoo tɛ kɛ wɔ amumuyɛyɛlɛ ne le kpoleNa wɔ nvonleɛ ne mɔ ɛnlɛ bɛ awieleɛ la ati ɔ?+ 6 Ɔluakɛ ɛdie awoba ɛfi ɛ mediema ɛkɛ mgbane gyɛne nu ala,Na ɛkpa menli nwo ndanlɛ ɛmaa bɛdɛ bɛ nwo zɔ.*+ 7 Ɛmmaa sonla mɔɔ ɛvɛ la nzule ɔnno,Yɛɛ ɛmmaa mɔɔ ɛhɔne ɛlɛku ye la aleɛ ɔnli.+ 8 Azɛlɛ ne le nrenyia mɔɔ lɛ tumi la ɛdeɛ,+Na awie mɔɔ bɛnwu ye anwunvɔne la tɛnla zo. 9 Noko ɛmaa ahunlanvolɛ fa bɛ sa mgbane sia kɔ,Yɛɛ ɛbɛtɛ nrisa asa. 10 Ɛhye ati a ngane* ɛbɔ wɔ ɛyia,+Na arɛlevilɛ nu ɛzulolɛ nwunlonwunla wɔ la; 11 Ɛhye ati a awozinli ɛva wɔ mɔɔ ɛnnwu aze,Na azule ɛyi ɛva wɔ la. 12 Asoo Nyamenle ɛnle anwuma anwuma lɔ? Na nea kɛzi nwɔlɔra ne mɔ kɔsɔɔti wɔ anwuma kpalɛ la. 13 Noko wɔha kɛ: ‘Duzu bɔbɔ a Nyamenle ze a? Asoo ɔbahola yeabua ndɛne wɔ awozinli kabii nu? 14 Saa ɔlua anwuma kutukpunli ne azo aAmungu ne keda ɔ nye amaa yeannwu ɛhwee.’ 15 Asoo ɛbava tete adenle neMɔɔ amumuyɛma luale zo la azo, 16 Menli mɔɔ ewule vale bɛ hɔle kolaa na bɛ mekɛ adwu la,Bɛdabɛ mɔɔ azuyilɛ pianle bɛ ngoane adiabo ne hɔle la ɔ?+ 17 Bɛhanle bɛhilele nɔhalɛ Nyamenle ne kɛ: ‘Gyakyi yɛ koonwu!’ Na ‘Duzu a Tumivolɛ Bedevinli ne kola yɛ yɛ a?’ 18 Noko, ɔdaye a ɔle Ahenle mɔɔ maanle ninyɛne mgbalɛ yile bɛ azua nu tetɛkɛɛ a. (Me adwenle nee amumuyɛ adwenle zɛhae avinli twe.) 19 Tenlenema banwu ɛhye na bɛali fɛlɛko,Yɛɛ bɛdabɛ mɔɔ edwɛkɛ ɛnle bɛ nwo la bagolo bɛ nwo na bɛaha kɛ: 20 ‘Bɛzɛkye yɛ kpɔvolɛma,Na senle bayela bɛ nuhua biala mɔɔ kɛha la.’ 21 Nwu Ye kpalɛ, na ɛbanyia anzodwolɛ;Akee ninyɛne mgbalɛ bara wɔ adenle nu. 22 Die ɔ nloa anu mɛla to nu,Na fa ye edwɛkɛ sie wɔ ahonle nu.+ 23 Saa ɛsia ɛkɔ Tumivolɛ Bedevinli ne ɛkɛ a, ɛ nwo badɔ wɔ;+Saa ɛye ninyɛndane ɛfi wɔ ɛdanlɛsua ne anu, 24 Saa ɛbavuandi wɔ nvutuke* ne wɔagua ndɛtɛlɛ nuYɛɛ wɔ Ofɛ+ nvutuke ne wɔagua bodane ne mɔ mɔɔ wɔ mbɔnza* ne mɔ anu la anu a, 25 Anrɛɛ Tumivolɛ Bedevinli ne bayɛ wɔ nvutuke,*Na yeayɛ wɔ dwɛtɛ fufule mɔɔ sonle bolɛ la. 26 Akee ɛ nye balie wɔ Tumivolɛ Bedevinli ne anu,Na wɔakpogya ɛ nye zo wɔahile Nyamenle. 27 Ɛbabodo ye, na ɔbadie wɔ;Na ɛbadua wɔ ɛwɔkɛ ne mɔ. 28 Debie biala mɔɔ ɛbazi kpɔkɛ kɛ ɛyɛ la bawie boɛ,Na wienyi bada wɔ adenle zo. 29 Ɔluakɛ saa ɛtendɛ anwomemaazo nu a ɔbabɛlɛ wɔ aze,Noko ɔbalie bɛlɛvoma.* 30 Ɔbalie bɛdabɛ mɔɔ edwɛkɛ ɛnle bɛ nwo la;Ɔti saa ɛ sa anwo te a, adenle biala azo, ɔbalie wɔ.”\n^ Anzɛɛ “asoo ɔmaa Tumivolɛ Bedevinli ne anye die.”\n^ Anzɛɛ “ɛdua wɔ munlililɛ nu.” Nea Edwɛkɛbohilelɛ.\n^ Hibulu aneɛ nu, “ɛkpa mɔɔ lɛ ɔ nwo zɔ la anwo ɛdanlɛ.”\n^ Hibulu aneɛ nu, “nlomangane.”\n^ Anzɛɛ “nvutuke tagyee.”\n^ Anzɛɛ “nzule.”\n^ Anzɛɛ “mɔɔ ka ɔ nye aze la.”


Nyamenle Belemgbunlililɛ—Arane Mɔɔ Nzisi Ɛnle Nu\nKENGA YE WƆ Acholi Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chuvash Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Giliki Greenlandic Guarani Gujarati Gun Haitian Creole Hausa Hibulu Hiligaynon Hindi Hiri Motu Hmong (White) Hungarian Igbo Iloko Indonesian Isoko Italian Japanese Kamba Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mixe (North Central) Mizo Mongolian Moore Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Quichua (Imbabura) Romanian Runyankore Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nNyamenle Belemgbunlililɛ—Arane Mɔɔ Nzisi Ɛnle Nu\n“Deɛmɔti nzisi wɔ ɛkɛ ne la a le kɛ arane mgbanyima ne mɔ le maanlema yɛɛ saa maanlema le nzisi a ɛnee mgbanyima ne mɔ noko bayɛ nzisi.” Zɔhane a Nicaragua kpanyinli mɔɔ bu ezukoa nwo mgbonda la hanle a, wɔ mekɛ mɔɔ ɔkilehile deɛmɔti ɔte nganeɛ kɛ bɛnrɛhola bɛnrɛdu arane nu nzisi bo anu la.\nƐnlie ɛndo nu kɛ saa alesama abusua ne le nzisi a, ɛnee arane biala mɔɔ boka nwolɛ la noko bayɛ nzisi ɔ? Saa ɔle zɔ a, ɛnee tɛ alesama a bahola ava arane mɔɔ nzisi ɛnle nu la ara a. Baebolo ne ka arane ɛhye anwo edwɛkɛ—Nyamenle Belemgbunlililɛ, arane ne mɔɔ Gyisɛse hilele ye ɛdoavolɛma kɛ bɛyɛ nwolɛ asɔne la.—Mateyu 6:9, 10.\nNyamenle Belemgbunlililɛ ne le arane kpalɛ mɔɔ bavi anwuma ali tumi. Ɔbali alesama arane kɔsɔɔti agyakɛ anu. (Edwɛndolɛ 2:8, 9; Yekile 16:14; 19:19-21) Nyilalɛ mɔɔ Belemgbunlililɛ ne bamaa alesama anyia la bie a le kɛ ɔbaye arane nu nzisi yeavi ɛkɛ. Suzu Belemgbunlililɛ ne anu ninyɛne nsia mɔɔ si ɛhye azo adua la anwo nea.\nNGYEGYELƐ: Fane dɔɔnwo ne ala, arane nyia ezukoa fi adwule mɔɔ ɔdie ɔfi ye maanlema ɛkɛ la. Mgbanyima bie mɔ anye bolo ezukoa dɔɔnwo ɛhye na bɛwua, bie mɔ noko die ndoloboa fi menli mɔɔ bɛkulo kɛ bɛte bɛ adwule anzɛɛ ezukoa mɔɔ ɔwɔ kɛ bɛtua bɛmaa arane azo la ɛkɛ. Mɔɔ vi nu ba la ɛnle kpalɛ—arane to adwule nu amaa ɔ sa aha mɔɔ ɛminli la, na ɛhye maa nzisi kɔ ɔ nyunlu. Wɔ ɛleka zɛhae, menli mɔɔ di nɔhalɛ la nwu amaneɛ kpalɛ.\nYE SƆBELƐ: Nyamenle Belemgbunlililɛ ne tumi ne vi Gyihova Nyamenle mɔɔ le tumivolɛ bedevinli la ɛkɛ. * (Yekile 11:15) Ɔngyia adwule nwo na yeava yeadua ye gyima nwo kakɛ. Emomu, Nyamenle lɛ “tumi” na ye ahunlunyele bamaa Belemgbunlililɛ ne ava ye maanlema ngyianlɛ kɔsɔɔti amaa bɛ.—Ayezaya 40:26; Edwɛndolɛ 145:16.\nNGYEGYELƐ: Susan Rose-Ackerman mɔɔ yɛhanle ɔ nwo edwɛkɛ la ka kɛ saa bɛbɔ mɔdenle bɛadu nzisi bo a “ɔwɔ kɛ mgbanyima ne mɔ a bɔ ɔ bo a.” Arane dɔɔnwo die duma ɛtane wɔ mekɛ mɔɔ bɛlɛbɔ mɔdenle kɛ bɛmaa kpolisima anzɛɛ menli mɔɔ nea ninyɛne mɔɔ ba maanle ne anu agyakyi nzisi, noko bɛgyakyi bɛ mgbanyima bɛmaa bɛyɛ zɔ la. Dasanli tumivolɛ mɔɔ di ɔ nwo eni bɔbɔ la tɔ sinli. Kɛmɔ Baebolo ne ka la, “tenlenenli biala ɛnle azɛlɛ ye azo mɔɔ kpalɛ ngome ala a ɔyɛ” a.—Nolobɔvo ne 7:20.\nGyisɛse kpole belaebo kpole mɔɔ tɛla biala\nYE SƆBELƐ: Gyisɛse Kelaese mɔɔ Nyamenle ɛkpa ye kɛ Tumivolɛ wɔ Belemgbunlililɛ ne azo la ɛnle kɛ alesama mɔɔ tɔ sinli la ati, ɛtane ɛngola ɛnzɔ ye ɛnnea. Gyisɛse yɛle ɛhye ɔlua belaebo kpole mɔɔ tɛla biala mɔɔ ɔkpole—“aleɛabo arelemgbunli maanle maanle ne mɔ amuala nee bɛ anyunlunyia.” Abɔnsam mɔɔ sie ewiade ne la bɔle Gyisɛse ɛwɔkɛ kɛ saa ɔsonle ye a ɔbava yeamaa ye. (Mateyu 4:8-10; Dwɔn 14:30) Mekɛ mɔɔ Gyisɛse ɛlɛnwu amaneɛ yeahɔ ewule nu bɔbɔ la, ɛnee yezi pi kɛ ɔgyinla ye munlililɛ nu, ɔlua zo ɔkpole kɛ ɔbanlo ayile mɔɔ ɔnrɛmaa ɔnrɛde nyane noko ɔnrɛmaa ɔnrɛnwu mɔɔ ɛlɛkɔ zo la. (Mateyu 27:34) Kɛkala mɔɔ Nyamenle ɛdwazo ye ɛhɔ anwuma la, Gyisɛse ɛhile kɛ ɔfɛta kɛ ɔdi tumi wɔ Belemgbunlililɛ ne azo.—Felepaema 2:8-11.\n3. ƆGYI KPUNDII\nNGYEGYELƐ: Maanle dɔɔnwo to ɛra dahuu, mɔɔ menli ne adwenle a le kɛ bɛmaa bɛaye mgbanyima mɔɔ bɛle nzisi la bɛavi zolɛ. Noko, nɔhalɛ ne a le kɛ wɔ maanle mɔɔ bɛnyia anyunluhɔlɛ bɔbɔ la anu, bɛyɛ nzisi wɔ ɛradolɛ nee nwolɛ nolobɔlɛ nu. Kɛmɔ sukoavolɛma boa bɛ wɔ ɛradolɛ nwo nolobɔlɛ yɛɛ ninyɛne gyɛne nu la ati, bɛkola bɛkile menli mɔɔ bɛanyia gyima wɔ arane nu ɛnɛ nee kenlebie la.\nNdɛnebuavolɛ John Paul Stevens mɔɔ wɔ U.S. Kɔɔto Kpole ne anu la hɛlɛle kɛ nyɛleɛ zɛhae “maa bɛnwu kɛ arane ne ɛnyɛ ninyɛne wɔ adenle kpalɛ zo yɛɛ eza ɔmmaa menli ɛnlie arane ne ɛnli.” Ɔnyɛ nwanwane kɛ, menli dɔɔnwo mɔɔ wɔ ewiade amuala la lɛ adwenle kɛ maanyɛlɛ fane ne mɔ a le ngyehyɛleɛ mɔɔ nzisi wɔ nu kpalɛ tɛla biala a.\nYE SƆBELƐ: Nyamenle Belemgbunlililɛ ne baye ɛradolɛ nu nzisi yeavi ɛkɛ na ye tumililɛ adɛnla ɛkɛ ne dahuu. (Daneɛle 7:13, 14) Kɛmɔ Nyamenle a ɛkpa Belemgbunli ne la ati, bɛnrɛdo ma na bɛava ye bɛazie zolɛ yɛɛ bɛnrɛdu ye bɛnrɛvi zolɛ. Kɛmɔ ɔwɔ ɛkɛ ne dahuu la ati, ninyɛne mɔɔ ɔbayɛ la baboa ye menli ne dahuu.\nNyamenle Belemgbunlililɛ ne le arane kpalɛ mɔɔ bavi anwuma ali tumi\nNGYEGYELƐ: Mɔlebɛbo ne, bie a bɛbadwenle kɛ saa bɛyɛ mɛla fofolɛ a ɔbaboa. Noko akee, nwomama ɛnwu ye kɛ fane dɔɔnwo ne ala mɛla so a, ɔbuke adenle ɔmaa nzisi kɔ ɔ nyunlu. Bieko, mɛla fɔɔnwo mɔɔ bɛyɛ kɛ bɛfa bɛade nzisi zo la maa bɛbɔ kakɛ dɔɔnwo noko debie kpalɛ biala ɛnvi nu ɛmba.\nYE SƆBELƐ: Nyamenle Belemgbunlililɛ ne mɛla le kpalɛ tɛla alesama arane ɛdeɛ ne kolaa. Neazo ɛne, kɛ anrɛɛ Gyisɛse bayɛ mɛla dɔɔnwo la, ɔvale Mɛla Kpalɛ ne ɔmanle. Ɔse: “Zɔhane ati mɔɔ bɛkpondɛ kɛ menli yɛ maa bɛ la, bɛdabɛ noko bɛyɛ zɔhane ala bɛmaa bɛ.” (Mateyu 7:12) Bie a mɔɔ hyia titile la, Belemgbunlililɛ mɛla ne twe adwenle kɔ nzuzulɛ nee nyɛleɛ zo. Gyisɛse hanle kɛ, “Kulo ɛ gɔnwo kɛ ɛdawɔ ɛ nwo la.” (Mateyu 22:39) Nɔhalɛ nu, Nyamenle mɔɔ nwu ahonle nu la kola yɛ ye kyengye kɛ yɛli mɛla zɛhae azo.—1 Samoɛle 16:7.\nNGYEGYELƐ: Tumi mɔɔ maa bɛsisi awie mɔ la a le anyebolo nee angomedi. Ɔyɛ a, arane mgbanyima nee maanlema da subane ɛtane ɛhye mɔ ali. Mɔɔ fane sotɔɔ kpole ne mɔɔ bule guale wɔ Seoul mɔɔ yɛlumua yɛha nwolɛ edwɛkɛ la anwo, gyimayɛvoma ne mɔ wulale arane mgbanyima ne mɔ asa abo mɔɔ ɛnee bɛze kɛ saa bɛmaa bɛ ezukoa ɛhye a, ɔnrɛmaa bɛnrɛva sua nwo ninyɛne mɔɔ bɛ awolɛ yɛ se la bɛnrɛzi sua ne.\nAmaa bɛaye nzisi bavi ɛkɛ ne la, ɔwɔ kɛ bɛkilehile menli bɛmaa bɛdi nzuzulɛ mɔɔ ɛzɔ ndinli wɔ bɛ nu mɔɔ bie a le anyebolo nee angomedi la azo konim. Noko, sonla arane ɛnlɛ ɛhulolɛ nee anwosesebɛ mɔɔ bɛfa bɛayɛ ngyehyɛleɛ bɛahilehile bɛ a.\nYE SƆBELƐ: Nyamenle Belemgbunlililɛ ne ɛbɔ ɔ bo ɛlɛkilehile menli kɛzi bɛbali nzisi nee mɔɔ nzuzulɛ ɛtane fa ba azo konim. * Ngilehile ɛhye boa maa “bɛyɛ bɛ fofolɛ wɔ tumi ne mɔɔ kile bɛ adwenle adenle la anu.” (Ɛfɛsɛsema 4:23, NW) Bɛsukoa kɛ bɛbava ahunlundwolɛ nee awie mɔ boɛyɛlɛ bɛazie anyebolo nee angomedi agyakɛ anu.—Felepaema 2:4; 1 Temɔte 6:6.\nNGYEGYELƐ: Ɛleka bɔbɔ mɔɔ menli sukoa ɛbɛla kpalɛ ɛbɔlɛ nwo debie la, bie mɔ kpa kɛ bɛnrɛli nɔhalɛ na bɛyɛ nzisi. Nwomama die to nu kɛ, ɛhye ati a sonla arane ɛngola ɛndu nzisi bo la. Bɛbahola bɛade kɛzi nzisi bahola azɛkye ninyɛne ndɛndɛ la azo.\nYE SƆBELƐ: United Nations Mɛla Mɔɔ Tia Nzisi la ka kɛ amaa bɛadu nzisi bo la, ɔwɔ kɛ arane ngakyile ne mɔ maa “nɔhalɛlilɛ, ɛbɛla kpalɛ, nee ɛzonlelilɛ” kyia bɛ. Ɛhye le bodane kpalɛ ɛdeɛ, noko Nyamenle Belemgbunlililɛ ne maa ye maanlema anwosesebɛ maa bɛda subane ɛhye mɔ ali. Baebolo ne ka kɛ menli mɔɔ le “anyebolo” nee “adalɛma” ɛnrɛnyia Belemgbunlililɛ ne.—1 Kɔlentema 6:9-11; Yekile 21:8.\nMenli kola sukoa ɛbɛlabɔlɛ ngyinlazo kpalɛ ɛhye na bɛdi zo, kɛmɔ alumua Keleseɛnema yɛle la. Kɛ neazo la, mekɛ mɔɔ ɛdoavolɛ bie mɔɔ bɛfɛlɛ ye Saemɔn bɔle mɔdenle kɛ ɔtɔ sunsum nwuanzanwuanza ne yeavi ɛzoanvolɛma ne ɛkɛ la, bɛkpole belaebo ne na bɛzele ye kɛ: “Nu ɛ nwo wɔ wɔ amumuyɛ adwenle ɛhye anwo.” Mɔɔ Saemɔn nwunle esiane mɔɔ wɔ ye adwenle ɛtane ne anwo la, ɔzele ɛzoanvolɛ ne mɔ kɛ bɛzɛlɛ bɛmaa ye amaa yeali zolɛ konim.—Gyima ne 8:18-24.\nKƐ ƆKƐYƐ NA WƆABOKA BELEMGBUNLILILƐ MAANLEMA NE ANWO LA\nƆnva nwo maanle mɔɔ ɛvi nu la, ɛlɛ adenle ɛboka Nyamenle Belemgbunlililɛ maanlema ne anwo. (Gyima ne 10:34, 35) Ngilehilelɛ nwo ngyehyɛleɛ mɔɔ Belemgbunlililɛ ne ɛyɛ wɔ ewiade amuala kɛkala la bamaa wɔanwu kɛzi ɛbayɛ ye la. Gyihova Alasevolɛ anye balie kɛ bɛ nee wɔ bayɛ ngyehyɛleɛ azukoa Baebolo ne wɔ sua nu mɔɔ kɛyɛ mitini bulu dapɛne biala. Ninyɛne mɔɔ ɛbazukoa la bie mɔ a le “Edwɛkpa ne mɔɔ fane Nyamenle Belemgbunlililɛ ne anwo” mɔɔ badu arane nu nzisi bo la. (Luku 4:43) Yɛsɛlɛ wɔ nwu Alasevolɛ mɔɔ wɔ bɛ ɛkɛ ne la anzɛɛ kɔ yɛ Intanɛte gyimalilɛleka, jw.org/nzi azo.\nƐkulo kɛ bɛ nee wɔ sukoa Baebolo ne wɔ sua nu mɔɔ ɛndua ɛhwee ɔ?\n^ ɛden. 22 Kɛ neazo la, nea edwɛkɛ “Asoo Ɛbahola Wɔali Nɔhalɛ Wɔ Ewiade Mɔɔ Nzisi Ɛbu La Anu?” mɔɔ wɔ November 1, 2012, Ɛzinzalɛ Arane ne anu la.\nFa nwa awie Fa nwa awie Nyamenle Belemgbunlililɛ—Arane Mɔɔ Nzisi Ɛnle Nu


Ebɛle mɔɔ wɔ Baebolo ne anu, ‘Yewu Bɔbɔ Ɛdeɛ, Noko Ɔtendɛ’| Nɔhalɛ Diedi\n‘Yewu Bɔbɔ Ɛdeɛ, Noko Ɔtendɛ’\n1. Duzu a ammaa Adam nee Yive angola anwolo Yidɛn tola ne anu a, na duzu a ɛnee hyia Ebɛle tɛla debie biala a?\nEBƐLE nleanle ye mboane ne mɔɔ ɛlɛdidi anzondwolɛ nu wɔ boka ne anwo la. Akee bie a ɔmanle ɔ nye zo na ɔnleanle ɛleka mɔɔ ɔkola ɔnwu senle bie la. Ɛnee ɔze kɛ dadeɛ mɔɔ ɛlɛsɔ na ɔpɛne ɔ nwo dahuu na ɔmmaa bɛngola Yidɛn tola ne anu kɔ la wɔ ɛkɛ. Ɛkɛ ne a ɛnee ye awovolɛ de a, noko awovolɛ ne mɔ nee ngakula ne mɔ ɛngola ɛngɔ ɛkɛ bieko. Yɛ Ebɛle mɔɔ ewiazo anwoma ne ɛlɛbɔ ɔ ti zo wɔ mekɛ mɔɔ yemaa ɔ nye zo na ɔlɛdwenle ye Bɔvolɛ ne anwo la anwo nvoninli nea. Asoo sonla nee Nyamenle avinli mɔɔ ɛzɛkye la bayɛ kpalɛ bieko? Ɛnee yemɔ a hyia Ebɛle tɛla debie biala a.\n2-4. Adenle boni azo a Ebɛle tendɛ kile yɛ ɛnɛ a?\n2 Ebɛle ɛlɛtendɛ ahile wɔ ɛnɛ. Ɛte mɔɔ ɔlɛka la ɔ? Bie a ɛbaha kɛ ɛhye ɛnrɛyɛ boɛ. Adam ara ɛhye mɔɔ tɔ zo nwiɔ la wule mekɛ tendenle mɔɔ ɛze ɛhɔ la. Yewu dɛbadɛba na yehakyi ndɛtɛlɛ kɛyɛ ɛvoya 60. Baebolo ne kilehile yɛ wɔ mɔwuamra anwo kɛ: ‘Bɛnze ɛhwee.’ (Nolo. 9:5, 10) Bieko, Ebɛle anga edwɛkɛ kpɔkɛ ko bɔbɔ mɔɔ bɛhɛlɛ wɔ Baebolo ne anu a. Yemɔti kɛzi ɔkola ɔtendɛ ɔkile yɛ ɛ?\n3 Sunsum ne hanle ɛzoanvolɛ Pɔɔlo manle ɔhanle Ebɛle anwo edwɛkɛ kɛ: ‘Yewu bɔbɔ ɛdeɛ, noko ɔtendɛ ɔkile yɛ.’ (Bɛgenga Hibuluma 11:4.) Duzu a Ebɛle dua zo tendɛ a? Ɔdua diedi zo. Ebɛle a le sonla mɔɔ lumua mɔɔ nyianle zɔhane subane kɛnlɛma ne a. Ɔlale diedi ali wɔ adenle kɛnlɛma zo yemɔti ye neazo ne tɛbɔ ɛkɛ, ɔle ngyinlazo kpalɛ mɔɔ ɔwɔ kɛ yɛsukoa ye ɛnɛ a. Saa yɛsukoa debie yɛfi ye diedi ne anu na yɛfa yɛbɔ yɛ ɛbɛla a, ɛnee Ebɛle kɛlɛtokɛ ne ɛlɛtendɛ ahile yɛ wɔ adenle kpalɛ mɔɔ boa la azo.\n4 Noko, duzu a yɛbahola yɛazukoa yɛavi Ebɛle nee ye diedi ne anu wɔ mekɛ mɔɔ ɔ nwo edwɛkɛ ekyi bie a Baebolo ne ka la ɛ? Bɛmaa yɛnlea.\nƆdɛnlanle Aze Wɔ ‘Ewiade Ne Mɔlebɛbo’\n5. Duzu a Gyisɛse edwɛkɛ ne mɔɔ se Ebɛle dɛnlanle aze wɔ ‘ewiade ne mɔlebɛbo’ la kile a? (Eza nea ɔ bo ɛkɛ edwɛkɛ ne.)\n5 Alesama bɔle ɔ bo la yeangyɛ yɛɛ bɛwole Ebɛle a. Nzinlii Gyisɛse hanle Ebɛle anwo edwɛkɛ kɛ ɔdɛnlanle aze wɔ ‘ewiade ne mɔlebɛbo.’ (Bɛgenga Luku 11:50, 51.) Ɔda ali kɛ ɛnee Gyisɛse ɛlɛka alesama mɔɔ bɛlɛ anyelazo kɛ bɛbalie bɛ bɛavi ɛtane nu la anwo edwɛkɛ. Ebɛle a le sonla mɔɔ tɔ zo nna mɔɔ dɛnlanle aze ɛdeɛ, noko ɔbayɛ kɛ yemɔ a le sonla mɔɔ lumua mɔɔ Nyamenle nwunle kɛ ɔfɛta kɛ bɛdie ye a. * Ɔda ali kɛ Ebɛle annyia neazo kpalɛ wɔ mekɛ mɔɔ ɔlɛnyi la.\n6. Duzu awovolɛ a Ebɛle nyianle a?\n6 Ɛnee ewiade ne bɔle ɔ bo la ɛtɛkyɛle ɛdeɛ, noko ɛnee alesama wɔ tɛnlabelɛ mɔɔ yɛ alɔbɔlɛ la anu. Ɔbayɛ kɛ ɛnee Ebɛle awovolɛ, Adam nee Yive anwo yɛ fɛ, na bɛlɛ anwosesebɛ. Noko ɛnee bɛze kɛ bɛyɛ ɛtane kpole wɔ bɛ ɛbɛlabɔlɛ nu. Ɛnee bɛdi munli, na bɛlɛ dahuu ngoane nwo anyelazo. Noko bɛdele atua bɛtiale Gyihova Nyamenle, na bɛvoanle bɛ bɛvile bɛ Paladaese aako mɔɔ wɔ Yidɛn tola ne anu la anu. Kɛmɔ bɛvale bɛ ɛhulolɛdeɛ bɛlile debie biala anyunlu, mɔɔ bɛ bo zo amra ngyianlɛ bɔbɔ boka nwo la ati, bɛanyɛ menli mɔɔ di munli bieko, na dahuu ngoane ne bɔle bɛ.—Mɔl. 2:15–3:24.\n7, 8. Bɛwole Keen la, duzu edwɛkɛ a Yive hanle a, na ɔbayɛ kɛ duzu a ɛnee wɔ ye adwenle nu a?\n7 Bɛvoanle bɛ bɛvile tola ne anu la, Adam nee Yive nwunle kɛ ɛbɛlabɔlɛ ne yɛ se. Noko, bɛwole bɛ ra ne mɔɔ lumua la, bɛdonle ye Keen, anzɛɛ “Debie Mɔɔ Bɛnyia,” na Yive hanle kɛ: ‘Ɔlua Gyihova moalɛ zo mewo ralɛ nrenya.’ Ye edwɛkɛ ne kile kɛ bie a ɔkakye ɛwɔkɛ mɔɔ Gyihova bɔle wɔ tola ne anu, na ɔhanle kɛ raalɛ bie bawo ‘ralɛ’ anzɛɛ abozonli bie mɔɔ kenlebie ɔbazɛkye ɛtanevolɛ ne mɔɔ bɛlɛbɛlale Adam nee Yive ɔmanle bɛdele atua la. (Mɔl. 3:15; 4:1) Asoo Yive nyianle adwenle kɛ ɔdaye a ɔle raalɛ ne mɔɔ wɔ ngapezo ne anu la, na Keen a le abozonli ne mɔɔ bɛbɔle ɔ nwo ɛwɔkɛ la?\n8 Saa ɔnyianle adwenle zɔ a, ɛnee ɔvonle kpole. Bieko, saa Adam nee Yive manle Keen nyianle adwenle zɛhae wɔ mekɛ mɔɔ ɔlɛnyi la a, ɛnee ɔle nɔhalɛ kɛ bɛmanle ɔyɛle anwomemaazo kpole. Nzinlii, Yive wole ralɛ mɔɔ tɔ zo nwiɔ, noko bɛanga edwɛkɛ biala bɛanva bɛanlielie ye zo. Bɛdonle ye Ebɛle, mɔɔ bie a ɔkile “Gu Ɛnwomenle,” anzɛɛ “Mgbane” la. (Mɔl. 4:2) Asoo duma mɔɔ bɛvale bɛdonle ye la kile kɛ bɛnlɛ anyelazo wɔ ye nu, kɛ asɛɛ Keen bayɛ kpalɛ adɛla Ebɛle ɔ? Yɛngola yɛnzi ye pi.\n9. Duzu a awovolɛ bahola azukoa avi yɛ awovolɛ mɔɔ lumua la ɛkɛ a?\n9 Awovolɛ bahola azukoa ninyɛne dɔɔnwo avi zɔhane awovolɛ ne mɔɔ lumua la ɛkɛ. Asoo bɛbalua bɛ edwɛkɛ nee bɛ nyɛleɛ zo bɛamaa bɛ mra ayɛ anwomemaazo, ahulo dumalielɛ na bɛayɛ angomedi? Anzɛɛ bɛbahilehile bɛ bɛamaa bɛahulo Gyihova Nyamenle na bɛ nee ye anyia agɔnwolɛvalɛ? Ɔyɛ alɔbɔlɛ kɛ, awovolɛ mɔɔ lumua la anli bɛ ɛzonlelilɛ nwo gyima. Noko, ɛnee anyelazo wɔ ɛkɛ maa bɛ bo zo amra.\nEbɛle Nyianle Diedi—Adenle Boni Azo?\n10, 11. Duzu gyima a Keen nee Ebɛle yɛle a, na subane boni a Ebɛle nyianle a?\n10 Ɔbayɛ kɛ ngakula ne mɔ ɛlɛnyi la, Adam tetele bɛ wɔ gyima mɔɔ bɛbayɛ bɛanlea abusua ne la anu. Keen yɛle ɛbɔ nu gyima; na Ebɛle yɛle mboaneneavolɛ.\n11 Noko akee, Ebɛle yɛle debie mɔɔ hyia kpalɛ la. Ɔnyianle diedi wɔ ɛvolɛ dɔɔnwo anu—nzinlii Pɔɔlo hɛlɛle zɔhane subane kɛnlɛma ne anwo edwɛkɛ. Suzu nwolɛ nea! Ɛnee dasanli biala ɛnle ɛkɛ mɔɔ bayɛ neazo amaa Ebɛle a. Ɛnee kɛ ɔyɛle mɔɔ ɔnyianle diedi wɔ Gyihova Nyamenle anu ɛ? Suzu ninyɛne nsa mɔɔ ɔbayɛ kɛ ɛnee ye diedi ne gyi zo la anwo nea.\n12, 13. Kɛzi Gyihova abɔdeɛ mɔɔ Ebɛle nleanle la manle ɔnyianle diedi ɛ?\n12 Gyihova abɔdeɛ. Nɔhalɛ nu, Gyihova wale azɛlɛ ne amonle, na ɔmanle ɔfifile mbaka nee ndile mɔɔ anwo le mbowule mɔɔ maa bɛfɛ na bɛalua aleɛ la. Noko, azɛlɛ ne manle bɛnyianle aleɛ mɔɔ manle Ebɛle abusua ne dɛnlanle aze la. Bɛanwa nane, nloma nee fɛlɛ; awoka, tandane, azule nee nyevile; anwomanyunlu, amungu, sɛnzɛne, siane yɛɛ nwɔlɔra ne mɔ amonle. Ɛleka biala mɔɔ Ebɛle nleanle la, ɔnwunle Gyihova Nyamenle mɔɔ bɔle ninyɛne kɔsɔɔti la ɛlɔlɛ kpole, ye nrɛlɛbɛ nee ye kpalɛyɛlɛ ne. (Bɛgenga Wulomuma 1:20.) Ninyɛne ɛhye mɔ mɔɔ Ebɛle vale anyezɔlɛ dwenledwenlenle nwolɛ la manle ɔnyianle diedi kpole.\nAbɔdeɛ manle Ebɛle nyianle mɔɔ ɔbagyinla zo yeanyia diedi wɔ Bɔvolɛ mɔɔ lɛ ɛlɔlɛ la anu\n13 Ebɛle nyianle mekɛ dwenledwenlenle sunsum nu ninyɛne nwo. Yɛ ye mboane ne mɔɔ ɔlɛnea bɛ la anwo nvoninli nea. Mboaneneavolɛ tia dɔɔnwo. Ɛnee ɔfa ye mboane ne ɔdua awoka zo, ɔtolo mbɔnza, ɔpɛ azule kɛ ɔbanyia ndile amolɛ kpalɛ, nzule dɔɔnwo, yɛɛ ɛleka mɔɔ bɛda ɛkɛ a bɛbanyia banebɔlɛ kpalɛ la. Wɔ Nyamenle abɔdeɛ kɔsɔɔti anu, ɔzɔho kɛ mboane a hyia moalɛ kpalɛ a, ɔle kɛ asɛɛ bɛbɔle bɛ kɛ ɔwɔ kɛ sonla kile bɛ adenle na ɔbɔ bɛ nwo bane. Asoo Ebɛle noko nwunle kɛ ɔhyia adehilelɛ, banebɔlɛ nee moalɛ wɔ Awie mɔɔ ze nrɛlɛbɛ kpole na ɔlɛ tumi kpole ɔtɛla dasanli biala la ɛkɛ ɔ? Ɔda ali kɛ ɔyɛle ninyɛne dɔɔnwo zɛhae mɔ anwo asɔne, na ɔlua zo ɔnyianle diedi kpole.\n14, 15. Ninyɛne dɔɔnwo boni a Gyihova ɛwɔkɛ ne mɔ manle Ebɛle dwenledwenlenle nwolɛ a?\n14 Gyihova ɛwɔkɛ ne mɔ. Ɔbayɛ kɛ Adam nee Yive hanle deɛmɔti bɛvoanle bɛ bɛvile Yidɛn tola ne anu la hilele bɛ mra ne mɔ. Ɛhye ati, ɛnee Ebɛle lɛ ninyɛne dɔɔnwo dwenledwenle nwo.\n15 Gyihova hanle kɛ munzule baha azɛlɛ ne. Ebɛle nwunle mbaka nee ndile mɔɔ anwo le mbowule mɔɔ manle zɔhane edwɛkɛ ne yɛle zɔ la bɔkɔɔ. Gyihova eza hanle dole ɛkɛ ne kɛ Yive bade nyane wɔ ɛnrenzɛlɛ nee awolɛ nu. Ɔda ali kɛ, bɛlɛwo Ebɛle amediema ne mɔ la, ɔnwunle kɛ zɔhane edwɛkɛ ne noko rale nu. Gyihova nwunle kɛ Yive bade nganeɛ kɛ ɔwɔ kɛ ɔ hu nyia ɛlɔlɛ kpole maa ye na ɔnea ye, na ɔlua ɛhye azo Adam banlea ɔ nwo zo. Ebɛle nwunle kɛ zɔhane nɔhalɛ edwɛkɛ ne mɔɔ yɛ alɔbɔlɛ la ɛlɛkɔ zo. Adenle biala azo, Ebɛle nwunle kɛ Gyihova edwɛkɛ ne le nɔhalɛ bɔkɔɔ. Ɛhye ati, Ebɛle nyianle daselɛ bɔkɔɔ mɔɔ manle ɔnyianle Nyamenle ɛwɔkɛ mɔɔ fane ‘ralɛ’ anzɛɛ abozonli bie mɔɔ kenlebie bayɛ ninyɛne mɔɔ bɔle ɔ bo zɛkyele wɔ Yidɛn boɛ la anu diedi.—Mɔl. 3:15-19.\n16, 17. Duzu a ɔbayɛ kɛ Ebɛle zukoale vile Gyihova kyɛlɔbem ne mɔ ɛkɛ a?\n16 Gyihova azonvolɛ. Ebɛle annwu neazo kpalɛ biala wɔ alesama abusua ne anu, noko ɛnee tɛ menli ala a le abɔdeɛ mɔɔ ze nrɛlɛbɛ wɔ azɛlɛ ye azo wɔ zɔhane mekɛ ne a. Bɛvoanle Adam nee Yive bɛvile tola ne anu la, Gyihova nleanle kɛ bɛ nee bɛ mra ne mɔ ɛnrɛzia ɛnrɛhɔ zɔhane Paladaese ne anu. Amaa bɛangɔ ɛkɛ la, Gyihova vale kyɛlɔbem—anwumabɔvolɛma mɔɔ lɛ dibilɛ kpole la—nee dadeɛ mɔɔ ɛlɛsɔ na ɔpɛne ɔ nwo dahuu la ɔrazinzale adenle ne.—Bɛgenga Mɔlebɛbo 3:24.\n17 Suzu nganeɛ mɔɔ ɔbayɛ kɛ Ebɛle dele wɔ mekɛ mɔɔ ɔnwunle zɔhane kyɛlɔbem ne mɔ wɔ ye ngakula nu la anwo nea. Kɛmɔ ɛnee bɛhakyi bɛ nwo menli la ati, ɛnee bɛ sonlabaka ne kile kɛ bɛlɛ tumi kpole. Ɛnee zɔhane “dadeɛ” ne mɔɔ pɛne ɔ nwo dahuu na ɔlɛsɔ la noko yɛ ɛzulolɛ. Mɔɔ Ebɛle ɛlɛnyi la, asoo ɔnwunle kɛ zɔhane kyɛlɔbem ne mɔ anye anlie bɛ gyima ne anwo na bɛgyakyile bɛhɔle? Kyɛkyɛ. Zɔhane abɔdeɛ ne mɔ mɔɔ ze nrɛlɛbɛ na bɛlɛ tumi la andu bɛ bo fee. Ɛhye ati, Ebɛle nwunle kɛ Gyihova Nyamenle lɛ azonvolɛ mɔɔ le tenlene na bɛgyinla kpundii la. Ebɛle nwunle zɔhane kyɛlɔbem ne mɔ kɛ bɛ nɔhalɛlilɛ nee tieyɛ mɔɔ bɛyɛ bɛmaa Gyihova la bie ɛnle ye abusua ne anu. Nɔhalɛ nu, anwumabɔvolɛ ne mɔ neazo ne manle ɔnyianle diedi kpole.\nEbɛle ngoane mekɛ kɔsɔɔti anu, ɔnwunle kɛ kyɛlɔbem ne mɔ le Gyihova azonvolɛ mɔɔ di nɔhalɛ na bɛyɛ tieyɛ\n18. Ninyɛne boni mɔ a baboa yɛ amaa yɛanyia diedi ɛnɛ a?\n18 Mekɛ mɔɔ Ebɛle zuzule mɔɔ Gyihova ɛlua abɔdeɛ, Nyamenle ɛwɔkɛ, nee Ye azonvolɛ neazo zo ɛla ye ali wɔ ɔ nwo la anwo la, ɔnwunle kɛ yenyia diedi kpole. Ye neazo ne tendɛ kile yɛ, ɔnle zɔ ɔ? Ngakula titile bahola anyia anwodozo kɛ bɛbahola bɛanyia Gyihova Nyamenle anu nɔhalɛ diedi, ɔnva nwo mɔɔ bɛ abusua ne anu amra bie mɔ bayɛ la. Abɔdeɛ mɔɔ yɛ nwanwane mɔɔ yɛnwu bɛ, Baebolo ne mɔɔ yɛlɛ nee diedi nwo neazo mɔɔ alesama dɔɔnwo ɛyɛ la ɔwɔ kɛ maa yɛnyia ninyɛne dɔɔnwo yɛgyinla zo yɛnyia diedi ɛnɛ.\nEbɛle Afɔlebɔlɛ Ne—Deɛmɔti Ɔzɔle Ɛnyelɛ La\n19. Mekɛ hɔle zo la, nɔhalɛ bie mɔɔ ye ndelebɛbo kɔ moa la boni a Ebɛle dele ɔ bo a?\n19 Mɔɔ Ebɛle diedi wɔ Gyihova anu ɛlɛyɛ kpole la, ɔkpondɛle adenle mɔɔ ɔbalua zo yeala ye diedi ne ali la. Noko, duzu a sonla bahola ava amaa aleɛabo Bɔvolɛ ne a? Nɔhalɛ nu, Nyamenle ɛngyia menli sa nu ahyɛlɛdeɛ anzɛɛ moalɛ biala. Mekɛ hɔle zo la, Ebɛle dele nɔhalɛ bie mɔɔ ye ndelebɛbo kɔ moa la abo kɛ: Saa ɔnyia adwenle kpalɛ na ɔfa debie kpalɛ mɔɔ ɔlɛ la ɔmaa Gyihova wɔ adenle sikalɛ zo a, ɔbazɔ ye anwuma Selɛ ne mɔɔ lɛ ɛlɔlɛ la anye.\nEbɛle vale diedi bɔle afɔle; Keen anyɛ zɔ\n20, 21. Afɔle ngakyile boni a Keen nee Ebɛle bɔle manle Gyihova a, na kɛzi Gyihova nwunle ye ɛ?\n20 Ebɛle zieziele ɔ nwo kɛ ɔfa ye mboane ne bie yeabɔ afɔle. Ɔvale mboane mɔɔ le ngɛnlɛma mɔɔ bɛlumuale bɛwole bɛ, na ɔnea a ɔsɔ ɛnyelɛ la. Ɛnee Keen noko ɛlɛkpondɛ Nyamenle ɛkɛ ne nyilalɛ nee ɔ nyunlu ɛlolɛ, na ɔvale ye ɛbɔ nu ninyɛne ne bie ɔbɔle afɔle. Noko ɛnee ye adwenle ɛnle kɛ Ebɛle ɛdeɛ ne la. Bɛbɔle bɛ afɔle ne la ngakyile ne lale ali.\n21 Ɔbayɛ kɛ Adam amra nwiɔ ne vale afɔlemokyea nee senle a bɔle bɛ afɔle ne a, bie a wɔ ɛleka mɔɔ kyɛlɔbem ne mɔ, mɔɔ ɛnee gyi Gyihova agyakɛ anu wɔ azɛlɛ ye azo wɔ zɔhane mekɛ ne la nwu bɛ la. Gyihova nwunle mɔɔ bɛyɛle la! Yɛkenga kɛ: ‘Gyihova anye zɔle Ebɛle afɔlebɔlɛ ne.’ (Mɔl. 4:4) Baebolo ne anga kɛzi Nyamenle hilele kɛ ɔ nye ɛzɔ afɔlebɔlɛ ne la.\n22, 23. Duzu ati a Gyihova anye zɔle Ebɛle afɔle ne ɛ?\n22 Kɛmɔti a ɔ nye zɔle Ebɛle ɛdeɛ ne ɛ? Asoo afɔle mɔɔ ɔbɔle la ati ɔ? Ebɛle vale abɔdeɛ mɔɔ die ɛnwomenle la, na ɔhunle ye ɔwolale ye mogya mɔɔ sonle bolɛ la ɔguale. Asoo ɛnee Ebɛle ze kɛzi nvasoɛ wɔ afɔlebɔlɛ zɛhae azo la? Ɛvoya dɔɔnwo anu wɔ Ebɛle ɛdeɛ ne anzi, Nyamenle vale boane mɔɔ dɛne ɛnle ɔ nwo la afɔlebɔlɛ gyinlanle ɛkɛ manle Ɔ Ra ne mɔɔ di munli, “Nyamenle Boaneralɛ ne” mogya mɔɔ di benle mɔɔ bɛbava bɛabɔ afɔle la. (Dwɔn 1:29; Ade. 12:5-7) Noko akee, Ebɛle ande ɛhye mɔ kɔsɔɔti abo.\n23 Mɔɔ yɛze ye wienyi la a le ɛhye: Ebɛle vale debie kpalɛ mɔɔ ɔlɛ la ɔbɔle afɔle. Gyihova anye zɔle afɔle ne nee ahenle mɔɔ ɔbɔle la. Gyihova anwo ɛlɔlɛ nee diedi mɔɔ Ebɛle nyianle la a manle ɔyɛle zɔ a.\n24. (a) Duzu ati a yɛkola yɛka kɛ ɛnee Keen afɔlebɔlɛ ne ɛnle ɛtane ɛ? (b) Adenle boni azo a ɛnee Keen le kɛ menli dɔɔnwo ɛnɛ a?\n24 Keen ɛdeɛ ne yɛle ngakyile. Gyihova ‘anye anzɔ Keen afɔlebɔlɛ ne.’ (Mɔl. 4:5) Tɛ kɛ Keen afɔlebɔlɛ ne ɛnle kpalɛ; nzinlii Nyamenle Mɛla ne manle adenle kɛ bɛva ninyɛne mɔɔ bɛlua la bie bɛbɔ afɔle. (Sɛlɛ. 6:14, 15) Noko Baebolo ne ka Keen anwo edwɛkɛ kɛ “ye nyɛleɛ ne mɔ ɛnle kpalɛ.” (Bɛgenga 1 Dwɔn 3:12.) Kɛmɔ menli dɔɔnwo yɛ ye ɛnɛ la, Keen nyianle adwenle kɛ saa ɔyɛ ɔ nwo kɛ ɔsonle Nyamenle a ɛnee yemɔ ala ɛne. Diedi kpalɛ mɔɔ yeannyia anzɛɛ Gyihova anwo ɛlɔlɛ mɔɔ ɔnlɛ la lale ali ndɛndɛ wɔ ye nyɛleɛ nu.\n25, 26. Kɔkɔ boni a Gyihova bɔle Keen a, na boni a Keen yɛle a?\n25 Keen nwunle kɛ yeannyia Gyihova anyunlu ɛlolɛ la, asoo ɔbɔle mɔdenle kɛ ɔbazukoa debie yeavi Ebɛle neazo ne anu? Kyɛkyɛ. Ɔvale ɔ diema ne anwo ɛya. Gyihova nwunle mɔɔ ɛlɛkɔ zo wɔ Keen ahonle nu la na ɔzile abotane ɔ nee ye zuzule nwolɛ. Ɔbɔle Keen kɔkɔ kɛ adwenle mɔɔ yenyia la bamaa yeayɛ ɛtane kpole, na ɔhanle kɛ saa ɔyɛ ye boɛ a, ɔ nyunlu bara “anyia.”—Mɔl. 4:6, 7.\n26 Keen andie Nyamenle kɔkɔbɔlɛ ne. Ɔhanle ɔhilele ɔ diema kakula ne mɔɔ die ye di la kɛ ɔmaa bɛhɔ ɛbɔ nu. Bɛhɔle la, Keen holole Ebɛle anwo zo na ɔhunle ye. (Mɔl. 4:8) Adenle bie azo, Ebɛle yɛle awie mɔɔ lumua mɔɔ ɛzonlenlɛ nu ɛkpɔlɛ ti a bɛhunle ye a, yemɔ a le mogya dasevolɛ mɔɔ lumua a. Ɔwule, noko ɛnee ye edwɛkɛ ne abo ɛtɛpɛle.\n27. (a) Duzu ati a yɛlɛ anwodozo kɛ bɛbadwazo Ebɛle ɛ? (b) Kɛzi yɛdie yɛdi kɛ yɛbayia Ebɛle kenlebie ɛ?\n27 Sɛkɛlɛneɛ adenle zo, Ebɛle mogya zunle vɛlɛle Gyihova kɛ ɔli nzenralɛ anzɛɛ pɛlepɛle. Na Nyamenle lile pɛlepɛle manle ye na ɔhwenle Keen amumuyɛnli anzo wɔ ye ɛtane ne anwo. (Mɔl. 4:9-12) Mɔɔ hyia kpalɛ la, Ebɛle diedi nwo edwɛkɛ ne tendɛ kile yɛ ɛnɛ. Ye ngoane mekɛ, mɔɔ bie a ɔkɛyɛ ɛvolɛ ɛya ko la, ɛnee le ezinra wɔ zɔhane mekɛ ne, noko Ebɛle vale bɔle ɛbɛla kpalɛ. Ɔwule la ɛnee ɔze kɛ ye anwuma Selɛ, Gyihova ɛnyia ɔ nwo ɛlɔlɛ yɛɛ yelie ye yedo nu. (Hib. 11:4) Ɛhye ati, yɛkola yɛfa anwodozo yɛka kɛ Gyihova arɛle ɛnrɛvi ye ɛlɛ, na ɔlɛkendɛ kɛ bɛbadwazo ye bɛara ngoane nu wɔ azɛlɛ ye azo paladaese ne anu. (Dwɔn 5:28, 29) Ɛ nee ye bayia ɛkɛ ɔ? Saa ɛbɔ mɔdenle kɛ Ebɛle tendɛ a ɛbadie na ɛsukoa ye diedi kɛnlɛma ne a, ɛbahola ɛ nee ye ayia.\n^ ɛden. 5 Edwɛkɛ ne mɔɔ se, ‘ewiade ne mɔlebɛbo’ la fane ma ɛlualɛ nwo, mɔɔ kile awolɛ, yemɔti ɔfane alesama mɔɔ bɛwole bɛ wɔ mɔlebɛbo ne la anwo. Noko, kɛmɔti a Gyisɛse bɔle Ebɛle duma wɔ mekɛ mɔɔ ɔhanle kɛ ‘ewiade ne mɔlebɛbo’ la na yeambɔ Keen, mɔɔ le dasanli mɔɔ bɛlumuale bɛwole ye la duma ɛ? Keen anye fuu vale ye kpɔkɛzilɛ nee ye nyɛleɛ dele atua tiale Gyihova Nyamenle. Bie a Keen bayɛ kɛ ye awovolɛ, ɔnrɛnyia ewudwazo nee ngoanelielɛ.\nKɛzi Ebɛle tendɛ kile yɛ ɛnɛ ɛ?\nDuzu a awovolɛ bahola azukoa avi Ebɛle awovolɛ nvonleɛ ne anu a?\nKɛzi Gyihova abɔdeɛ, ye ɛwɔkɛ ne mɔ nee ye anwuma azonvolɛ boale Ebɛle manle ɔnyianle diedi ɛ?\nNdenle boni mɔ azo a ɛkulo kɛ ɛsukoa Ebɛle diedi ne a?\nFa nwa awie Fa nwa awie ‘Yewu Bɔbɔ Ɛdeɛ, Noko Ɔtendɛ’\nEbɛle—‘Yewu Bɔbɔ Ɛdeɛ, Noko Ɔtendɛ’


Daneɛle 10 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Australia Mumule Aneɛ Austria Mumule Aneɛ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumule Aneɛ Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish French French Mumule Aneɛ Ga Galician Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kosraean Latvian Lingala Lithuanian Luganda Lunda Luo Luvale Macedonian Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Marathi Maya Mexico Mumule Aneɛ Motu Mozambique Mumule Aneɛ Myanmar Navajo Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Singapore Sign Language Sinhala Slovak Slovakia Mumule Aneɛ Slovenia Mumule Aneɛ Slovenian South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietnamese Waray-Waray Xavante Xhosa Yoruba Zimbabwe Mumule Aneɛ Zulu zambia Mumule Aneɛ\nNyamenle ɛbɔfoɔ rale Daneɛle anwo ɛkɛ (1-21)\nMaekeɛle boale anwumabɔvolɛ ne (13)\n10 Wɔ Pɛhyea Belemgbunli Saelɛse+ ɛvolɛ mɔɔ tɔ zolɛ nsa la anu, bɛmaanle Daneɛle mɔɔ bɛfɛlɛ ye Bɛletihyazaa+ la nwunle yekile bie; na ɛnee edwɛkɛ ne le nɔhalɛ na ɔfale konle kpole bie anwo. Na ɔdele edwɛkɛ ne abo yɛɛ bɛmaanle ɔnyianle mɔɔ ɔnwunle ye la anwo ndelebɛbo. 2 Mekɛ zɔhane, ɛnee medame Daneɛle meli nyane+ too dapɛne nsa. 3 Meanli aleɛ kpalɛ biala, yɛɛ nane anzɛɛ nwanye anga me nloa yɛɛ meanva nwole biala meamkpokpa too dapɛne nsa. 4 Wɔ siane ne mɔɔ limoa la kenle 24 ne azo, mekɛ mɔɔ ɛnee megyi azule kpole Taegelese*+ ne anloa la, 5 meneanle anwuma na menwunle nrenyia bie mɔɔ wula lenen tɛladeɛ+ na nvutuke bɛlɛte mɔɔ bɛ nee ye vi Yufaze la bɔ ɔ nze zo la. 6 Ye sonlabaka ne le kɛ kelesɔlaete,+ ɔ nyunlu ta kɛ ɛsɛlɛmanye, ɔ nye le kɛ tɛkɛ, ɔ sa nee ɔ gyakɛ le kɛ kɔbele mɔɔ bɛbolo nwolɛ la,+ na ɔ ne dielie kɛ menli dɔɔnwo ane la. 7 Medame Daneɛle, me ngome a menwunle ɛnyelɛzodeɛnwunlɛ ne a, menli mɔɔ boka me nwo la annwu ɛnyelɛzodeɛnwunlɛ ne.+ Noko bɛ nwo wosole bɛ kpole na bɛnriandile bɛhɔveale. 8 Akee ɔhale me ngomekye, na mɔɔ menwunle ɛnyelɛzodeɛnwunlɛ kpole ɛhye la, tumi wiele me nu na me nyunlu hakyile* na meannyia anwosesebɛ biala.+ 9 Akee mendele ɔ ne kɛ ɔlɛtendɛ; noko mɔɔ mendele kɛ ɔlɛtendɛ la, membutule me nyunlu aze na menlafele botoo.+ 10 Na akee ɛsalɛ bie zɔle me,+ ɔkpusule me ɔmaanle membutule me sa nee me gyakɛ abonyi zo. 11 Akee ɔzele me kɛ: “O Daneɛle, sonla mɔɔ ɛsonle bolɛ kpalɛ,*+ tie edwɛkɛ ne mɔɔ meka meahile wɔ la. Akee dwazo gyinla ɛleka mɔɔ ɛnee ɛgyi la, ɔluakɛ bɛzoa me wɔ ɛ nwo ɛke.” Mɔɔ ɔhanle ɛhye ɔhilele me la, mendwazole mengyinlanle, na ɛnee me nwo ɛlɛwoso me. 12 Akee ɔzele me kɛ: “O Daneɛle, mmasulo,+ ɔluakɛ bɛde wɔ edwɛkɛ ne ɔvi kenle mɔɔ limoa mɔɔ ɛmaanle wɔ ahonle nyianle ndelebɛbo na ɛbɛlɛle ɛ nwo aze wɔ wɔ Nyamenle ne anyunlu la, na wɔ edwɛkɛ ne ati a mera a.+ 13 Noko Pɛhyea belemgbunlililɛ ne kpanyinli ne+ dwazole tiale me too kenle 21. Noko Maekeɛle,*+ mɔɔ le mgbanyima titili ne mɔ anu ko* la, raboale me; na mendɛnlanle ɛkɛ, wɔ Pɛhyea arelemgbunli ne mɔ anwo ɛkɛ. 14 Mera kɛ memaa wɔade mɔɔ bado wɔ menli ne wɔ mekɛ mɔɔ li awieleɛ anu la abo,+ ɔluakɛ ɔle ɛnyelɛzodeɛnwunlɛ mɔɔ fale mɔɔ bazi kenle bie la anwo.”+ 15 Na mɔɔ ɔhanle edwɛkɛ ɛhye mɔ ɔhilele me la, menzile me ti aze na mendɔle mumule. 16 Akee awie mɔɔ zɔho nrenyia* la vale ɔ sa hanle me nloa,+ na membukele me nloa na menganle mengilele ahenle mɔɔ gyi me nyunlu ɛkɛ ne la kɛ; “Me menle, ɛnyelɛzodeɛnwunlɛ ne ɛlɛmaa me nwo awoso me, na menlɛ anwosesebɛ biala.+ 17 Ɔti kɛ ɔkɛyɛ na me menle sonvolɛ nee me menle adendɛ ɛ?+ Ɔluakɛ kɛkala menlɛ anwosesebɛ biala yɛɛ me ɛnwomenle ɛwie.”+ 18 Ahenle ne mɔɔ le kɛ sonla la vale ɔ sa hanle me bieko na ɔmaanle me anwosesebɛ.+ 19 Akee ɔzele me kɛ: “O sonla mɔɔ ɛsonle bolɛ kpalɛ,*+ mmasulo.+ Anzodwolɛ ɛha wɔ.+ Maa ɛ nwo ɛyɛ se, ɛhɛe, maa ɛ nwo ɛyɛ se.” Mɔɔ ɔ nee me ɛlɛtendɛ la, menyianle anwosesebɛ na menganle kɛ: “Me menle, tendɛ ɔluakɛ wɔmaa me anwosesebɛ.” 20 Akee ɔhanle kɛ: “Asoo ɛze deɛmɔti mera ɛ nwo ɛke la? Kɛkala mesia meahɔ me nee Pɛhyea kpanyinli ne ahɔho.+ Saa mekɔ a, Gilisi kpanyinli ne bara. 21 Noko, mebaha ninyɛne mɔɔ bɛhɛlɛ ye wɔ nɔhalɛ ngɛlɛlera ne anu la meahile wɔ. Awie biala ɛnle ɛkɛ ne mɔɔ ɔlɛboa me ɛsesebɛ wɔ ninyɛne ɛhye mɔ anu kɛ Maekeɛle,+ bɛ kpanyinli ne ala.+\n^ Hibulu aneɛ nu, “Hedikɛle.”\n^ Anzɛɛ “kpale.”\n^ Anzɛɛ “safohyenle kpanyinli kpalɛ ne.”


Ɛzɛdɔso 36 | Yintanɛte Zo Baebolo | Ewiade Fofolɛ Ngilebɛbo\nBɛyele ndoboa dɔɔnwo kpalɛ (1-7)\nƐdanlɛsua ne ɛzilɛ (8-38)\n36 “Bɛzalɛle nee Oholeabe yɛɛ awie biala mɔɔ bɔ mɔdenle* mɔɔ Gyihova ɛmaa ye nrɛlɛbɛ nee ndelebɛbo mɔɔ bamaa yeanwu kɛzi bɛyɛ gyima nwuanzanwuanza ne amuala la bayɛ mɔɔ Gyihova ɛhile la.”+ 2 Akee Mosisi vɛlɛle Bɛzalɛle nee Oholeabe yɛɛ awie biala mɔɔ bɔ mɔdenle mɔɔ Gyihova ɛva nrɛlɛbɛ ɛwula ye ahonle nu,+ awie biala mɔɔ ye ahonle hanle ye kɛ ɔdu ɔ nwo ɔmaa la kɛ bɛyɛ gyima ne.+ 3 Akee bɛliele ndoboa kɔsɔɔti mɔɔ Yizilayɛma vale rale kɛ bɛva bɛyɛ gyima nwuanzanwuanza ne amuala la bɛvile Mosisi ɛkɛ.+ Noko akee Yizilayɛma hɔle zo vile bɛ ɛhulolɛ nu vale afɔlebɔdeɛ rɛlɛle ye nwonlomɔ biala. 4 Mekɛ mɔɔ bɛbɔle gyima nwuanzanwuanza ne abo la, gyimayɛvoma kɔsɔɔti mɔɔ bɔ mɔdenle la rale ngoko, 5 na bɛzele Mosisi kɛ: “Ninyɛne mɔɔ menli ne ɛlɛfa ara la bo gyima mɔɔ Gyihova se yɛyɛ la azo.” 6 Yemɔti Mosisi maanle bɛbɔle nolo wɔ azokoɛleɛ ne kɛ: “Mrenyia nee mraalɛ, bɛmmafa debie bieko bɛba kɛ ndoboa nwuanzanwuanza.” Yemɔti bɛduale menli ne kɛ bɛmmafa debie bieko bɛba. 7 Ɛnee ninyɛne ne bo gyima mɔɔ bɛbayɛ la amuala azo, ɛnee ɔzonle kpalɛ. 8 Ɔti gyimayɛvoma mɔɔ bɔ mɔdenle la kɔsɔɔti+ vale lenen nyɛma kpalɛ, nyɛma buluwu, boane enrinli buluwu nee kɔkɔlɛ afonla yɛɛ ɛdanlɛ kɔkɔlɛ nwonle ɛdanlɛ bulu na bɛvale bɛyɛle ɛdanlɛsua ne;+ ɔnwonle* kyɛlɔbe ɔguale nu.+ 9 Ɛdanlɛ ko biala tendenle le kubit* 28 yɛɛ ye tɛtɛlɛ le kubit 4. Ndanlɛ ne mɔ amuala mgbole sɛ. 10 Akee ɔvale ndanlɛ nnu ɔbɔle nu ɔyɛle ye ko, na ɔvale nnu ne noko ɔbɔle nu ɔyɛle ye ko. 11 Akee ɔvale nyɛma buluwu ɔbobɔle ahotosalɛ ɔhendɛhendanle ɛdanlɛ ne ko anloa wɔ ɛleka mɔɔ bɛbayia zo la. Ɔyɛle zɔhane ala wɔ ko ne noko anloa wɔ ye awieleɛ wɔ ɛleka mɔɔ bɛbayia zo la. 12 Ɔyɛle ahotosalɛ 50 wɔ ɛdanlɛ ne ko anloa yɛɛ ahotosalɛ 50 wɔ ko ne noko anloa amaa bɛ nye abɔ zo wɔ ɛleka mɔɔ bɛbayia zo la. 13 Akee ɔvale nvutuke ɔyɛle nzosɔnu 50 ɔvale ɔsosɔle ndanlɛ nwiɔ ne anu ɔmaanle ɛdanlɛsua ne bɔle nu yɛle ko. 14 Akee ɔvale abɔnkye enrinli ɔnwonle ndanlɛ ɔhedale ɛdanlɛsua ne azo. Ɔnwonle ndanlɛ 11.+ 15 Ɛdanlɛ ko biala tendenle le kubit 30 yɛɛ ye tɛtɛlɛ le kubit 4. Ndanlɛ 11 ne amuala mgbole sɛ. 16 Akee ɔvale ndanlɛ nnu ɔbɔle nu ɔyɛle ye ko, na ɔhanle nsia ne noko ɔbɔle nu ɔyɛle ye ko. 17 Eza ɔyɛle ahotosalɛ 50 wɔ ɛdanlɛ ne ko anloa wɔ ye awieleɛ wɔ ɛleka mɔɔ bɛbayia zo la, na ɔyɛle 50 wɔ ko ne noko anloa wɔ ɛleka mɔɔ bɛbayia zo la. 18 Ɔyɛle kɔbele nzosɔnu 50 ɔvale ɔsosɔle ndanlɛ nwiɔ ne amaa yeabɔ nu yeayɛ ko. 19 Ɔvale boane nyinli nwoma mɔɔ bɛwula ye kɔkɔlɛ la ɔhedale zolɛ na ɔvale nane nwoma* noko ɔguale zolɛ.+ 20 Akee ɔvale akasea baka+ ɔyɛle ɛdanlɛsua ne felɛmo ne mɔ, ɔgyinlegyinlanle bɛ senze.+ 21 Felɛmo ko biala tendenle le kubit bulu yɛɛ ye tɛtɛlɛ le kubit ko nee foa. 22 Felɛmo ko biala lɛ ɔ sa* nwiɔ mɔɔ beta nwo. Kɛ ɔyɛle ɛdanlɛsua ne felɛmo ne mɔ amuala la ɛne. 23 Ɔyɛle felɛmo 20 wɔ ɛdanlɛsua ne nyiakɛ. 24 Ɔyɛle dwɛtɛ fufule adiabo 40 wɔ felɛmo 20 ne mɔ abo, adiabo nwiɔ wɔ felɛmo ko nee ɔ sa nwiɔ ne mɔɔ betɛbeta ye la abo yɛɛ adiabo nwiɔ wɔ felɛmo ko biala nee ɔ sa nwiɔ ne mɔɔ betɛbeta ye la abo.+ 25 Ɔyɛle felɛmo 20 noko wɔ ɛdanlɛsua ne sɔlɔ 26 na ɔvale dwɛtɛ fufule ɔyɛle adiabo 40 ɔmaanle bɛ, adiabo nwiɔ wɔ felɛmo ko abo, yɛɛ felɛmo ko biala mɔɔ ɛha la adiabo nwiɔ. 27 Ɔyɛle felɛmo nsia wɔ ɛdanlɛsua ne anzi adɔleɛ.+ 28 Ɔyɛle felɛmo nwiɔ ɔzieziele ɛdanlɛsua ne anzi mgbɛnezo nwiɔ ne. 29 Ɔbɔle felɛmo ɛhye mɔ nwolɛ nwiɔ, ɔvi ɔ bo kɔdwu anwuma wɔ ngɛba ne mɔɔ limoa la azo. Kɛ ɔyɛle mgbɛnezo felɛmo nwiɔ ne mɔ la ɛne. 30 Yemɔti felɛmo ne mɔ yɛle mɔtwɛ yɛɛ bɛ dwɛtɛ fufule adiabo 16, felɛmo ko biala adiabo nwiɔ. 31 Akee ɔvale akasea baka ɔyɛle meɛbeanu, ɔyɛle nnu ɔbeɛbeale felɛmo ne mɔ mɔɔ wɔ ɛdanlɛsua ne foa ko la anu+ 32 yɛɛ ɔyɛle nnu ɔbeɛbeale felɛmo ne mɔ mɔɔ wɔ ɛdanlɛsua ne foa ko ne noko la anu na ɔyɛle nnu ɔbeɛbeale felɛmo ne mɔ mɔɔ wɔ ɛdanlɛsua ne anzi adɔleɛ la anu. 33 Ɔyɛle baka ne mɔɔ bea avinli na ɔsɔ felɛmo ne mɔ la ɔvi ɔ ti kɔdwu ɔ ti. 34 Ɔholole nvutuke ɔguale felɛmo ne mɔ anwo na ɔyɛle nvutuke ngɛba wɔ nwolɛ mɔɔ bɛbava meɛbeanu ne mɔ bɛawulowula nu la, na ɔholole nvutuke ɔguale meɛbeanu ne mɔ anwo.+ 35 Akee ɔvale nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ nee lenen nyɛma kpalɛ ɔnwonle mgbɛnudanlɛ.+ Ɔnwonle kyɛlɔbe+ ɔguale nu.+ 36 Akee ɔvale akasea ɔyɛle mpila nna na ɔholole nvutuke ɔguale nwolɛ, yɛɛ bɛ nvutuke nzosɔnu, na ɔvale ɔzieziele dwɛtɛ fufule adiabo nna azo. 37 Akee ɔvale nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ nee lenen nyɛma kpalɛ ɔnwonle ɛdanlɛ* ɔhendanle ɛdanlɛsua ne anlenkɛ ne anyunlu,+ 38 na ɔyɛle ye mpila nnu ne nee bɛ nzosɔnu. Ɔholole nvutuke ɔguale bɛ ti zo nee bɛ nzosɔnu ne anwo, noko ɔvale kɔbele a ɔyɛle bɛ adiabo nnu ne a.\n^ Hibulu aneɛ nu, “awie biala mɔɔ lɛ ahonle mɔɔ ze nrɛlɛbɛ.”\n^ Ɔbayɛ kɛ Bɛzalɛle ɔ.\n^ Anzɛɛ “sika.”